An aviel hervez Sant Mark - Pennad 11 - Le Diocèse de Quimper et Léon\nAccueil - Les évangiles en breton - An Aviel hervez Sant Mark - Traduction Danielou - An aviel hervez Sant Mark – Pennad 11\nOh antreal e Jeruzalem\n1 Pa ’z int deut tost da Jeruzalem, war-dro Betfaje ha Betani, e-kichenn Menez-an-Olivez, e kas-eñ daou euz e ziskibien, 2 hag e lavar dezo : « It beteg ar gêriadenn dirazoh ? Dioustu en eur vond-tre, e kavot eun azenig staget ha n’eus bet den ebed c’hoaz azezet warnañ. Distagit ha degasit-eñ. 3 Ma lavar unan bennag deoh : “Perag emaoh oh ober an dra-ze ?” respontit : “An Aotrou e-neus ezomm anezañ, hag e zegaso en-dro bremaig”. »\n4 Mond a reont ha kavoud eun azenig, staget e-kichenn an nor, en diavêz war ar strêd. 5 E zistaga a reont. Ha lod euz ar re a zo aze a lavar dezo : « Petra emaoh oh ober, o tistaga an azenig-se ? » 6 Respont a reont evel m’e-neus Jezuz lavaret, ha lezet int da vond. 7 An azenig a zegasont da Jezuz hag e lakont o mantilli warnañ. Azeza a ra-eñ warnañ.\n8 Kalz tud a led o mantilli war an hent, ha lod all bodou glaz, trohet ganto er parkeier. 9 Ar re a zo en e raog hag ar re o tond a-dreñv a youh :\n« Hozanna ! Benniget an hini a zeu en ano Doue !\n10 Benniget ar rouantelez o tond, hini on tad David !\nHozanna e barr an neñvou ! »\n11 Antreal a ra e Jeruzalem, hag e-barz an templ, en eur zelled ouz pep tra tro-war-dro. Diwezad eo dija an eur ha mond a ra er-mêz, war-zu Betani, gand an daouzeg.\nAr wezenn-fiez villiget\n12 D’an devez war-lerh, p’emaint o kuitaad Betani, e teu naon dezañ. 13 Gweled a ra eur wezenn-fiez, deliou dezi. Tostaad a ra : daoust ha ma kavfe eun dra bennag warni ? O tond e-kichenn, ne gav netra, rag n’eo ket mare ar fiez. 14 Ha komz a ra, o lavared : « Biken ken, ne zebro den ebed euz da frouez ! » Klevet eo ar homzou-ze gand an diskibien.\nKas a ra ar varhadourien e-mêz an templ\n15 Dond a reont da Jeruzalem. O vond en templ, e krog-eñ da daoler er-mêz ar re a zo o werza hag o prena e-barz. Cheñch a ra penn da daoliou an drokerien ha da gadoriou ar werzerien-goulmed. 16 Ha ne lez den ebed da zougen tra-pe-dra dre an templ.\n17 Kelenn a ra an dud ha lavared : « Daoust ha n’eo ket skrivet : “Anvet e vo ma Zi eun Ti a bedenn evid an oll vroadou” ? Ha c’hwi ho-peus greet toull al laeron anezañ ». 18 Ar veleien-veur hag ar skriverien a glev an dra-ze hag e klaskont penaoz e gas da goll. Med aon o-deus, rag skoet eo ar boblad-tud a-bez gand e gelennadurez. 19 Pa dostee an noz ez eent er-mêz euz kêr.\nAr wezenn-fiez dizehet\n20 D’ar mintin, en eur dremen dre eno, e welont ar wezenn-fiez, dizehet adaleg he gwriziou. 21 Dond a ra soñj da Bèr hag eñ da lavared : « Rabbi, sell ! Dizehet eo ar wezenn-fiez az-peus milliget. »\n22 Respont a ra Jezuz, o lavared dezo : « Ho-pet feiz e Doue ! 23 Amen, lavared a ran deoh, an neb a lavarfe d’ar menez-mañ : “Bez dibradet ha taolet er mor !”, heb douetañs en e galon med o kredi e c’hoarvezo ar pez a lavar, e vo greet an dra-ze evitañ. 24 Ha setu ma laran deoh : kement tra a houlennit en eur bedi, kredit ho-peus e resevet. Ha deoh e vo! »\nPedenn ha pardon\n25 « Ha pa vezit war-zav o pedi, m’ho-peus eun dra bennag a-eneb eun den, pardonit, evid ma vo pardonet deoh ive ho pehejou gand ho Tad a zo en neñv. 26 Med, ma ne bardonit ket, c’hwi, ho Tad euz an neñv kennebeud ne bardono ket deoh ho pehejou. »\n« Piou e-neus roet dit ar galloud-se ? »\n27 Dond a reont en-dro da Jeruzalem. P’ema o vale en templ, e teu davetañ ar veleien-veur, ar skriverien hag ar gozidi. 28 Hag int da lavared dezañ : « Dre beseurt galloud e rez kement-mañ ? Pe c’hoaz, piou e-neus roet dit ar galloud d’ober kement-mañ ? »\n29 Jezuz a lavar dezo : « Ober a rin-me eur goulenn diganeoh, unan hepken, hag e lavarin deoh dre beseurt galloud e ran kement-mañ : 30 badiziant Yann, ha bez’ e oa a-berz an neñv pe aberz an dud ? Respontit din. » 31 Prederia a reont kenetrezo, o soñjal : « Ma lavarom : “A-berz an neñv”, e lavaro : “Perag n’ho-peus ket kredet enni ?” 32 Med ma lavarom : “A-berz an dud” » … o-deus aon rag ar bobl, peogwir eo Yann kemeret evid eur profet gand an oll. 33 Hag o respont da Jezuz, e lavaront : « N’ouzom ket. » Jezuz a lavar dezo : « Me kennebeud, ne lavarin ket deoh dre beseurt galloud e ran kement-mañ. »


Wikeriadur - Wikipedia\nWikeriadur a reer eus ur raktres-stroll a venn sevel ur geriadur liesyezh frank a wirioù gant termenadurioù, gerdarzhioù ha distagadurioù e kement yezh ha ma vo tu. Tu geriadurel an holloueziadur Wikipedia eo ar Wikeriadur.\nLogo ar Wikeriadur\nDa gompren ar c'hemm a zo etre ar geriadurioù hag an holloueziadurioù e c'haller lavaret e tispleg ar geriadurioù ar gerioù tra ma tispleg an holloueziadurioù an traoù.\nUr ger-malizenn eo "wikeriadur", savet diwar wiki- ("a-stroll") ha geriadur.\nDizemglev zo diwar-benn an anv :\nar stumm Gwikeriadur zo bet implijet war bajenn degemer ar Wikeriadur etre miz Du 2006 ha miz Genver 2007 ;\nun nebeud kinnigoù all zo bet graet.\nPal ar Wikeriadur eo bezañ liesyezhek da vat : e meur a yezh emañ ar penngerioù hag an termenadurioù.\nAr Wikeriadur eo anv rann ar raktres ma kaver ennañ termenadurioù e brezhoneg eus gerioù a zeu eus kalz yezhoù all, hag ivez, evel-just, eus ar brezhoneg e-unan. Er Wiktionary e vo kavet an termenadurioù saoznek hag er Wikizionario an termenadurioù italianek. Ar mennozh-diazez eo e c'hallfed kavout un deiz bennak termenadurioù e wolofeg eus gerioù en inuktitut.\nEmbannet eo danvez ar Wikeriadur hervez ar GNU Free Documentation License, ar pezh a dalvez n'eo ket perc'hennet an danvez anezhañ hag e chomo evel-se da viken.\nDaniel Alston, "Fonzy" e anv implijer, eo unan eus diazezerien bennañ ha luskerien gentañ ar raktres. Digoret e voe ar raktres kentañ, e saozneg, d'ar Yaou 12 Kerzu 2002 da 6:40 UTC.\nEtre miz Gwengolo ha dibenn 2005 e voe skrivet ar frazennoù brezhonek kentañ war ar bajenn degemer gant implijerien dizanv deuet eus ar Wikipedia brezhonek, ha d'an 8 a viz C'hwevrer 2006 e voe krouet ar patromoù kentañ gant an implijer MP, a voe ar wikipedour kentañ o krouiñ ur gont war ar Wikeriadur.\nEn deiz-se end-eeun e voe krouet ar pennad kentañ gant MP diwar-benn ar ger kembraek afal, hag a zo "aval" e brezhoneg. Moredet e chomas ar raktres goude-se, pa oa ar wikipedourien o voueta a-zevri ar Wikipedia brezhonek. A-benn ar fin e voe lañset ar Wikeriadur da vat e miz Du 2006 gant an implijer Erwan~brwiktionary, a savas ar bajenn degemer, hag un implijer dizanv all. Goude dilezet an dachenn ec'h eo an Yun a ziazezas an darn vrasañ eus ar patromoù yezhadurel hag ar pajennoù skoazell a oa da dalvezout da sichenn evit ar raktres da loc'hañ da vat e 2007 ; e 2008 en em dennas Yun, met derc'hel a ra un nebeud tud da vagañ ar geriadur.\n↑ Distagadur [gnu] da selaou .\n↑ War Wikipedia.org ; d'ar 26 Kerzu 2002 e voe adkaset da Wiktionary.org.\nSellit ouzh ar ger Wikeriadur er\nAdtapet diwar « https://br.wikipedia.org/w/index.php?title=Wikeriadur&oldid=1976372 »\nKemm diwezhañ d'an 6 Meu 2022 da 10:35


Stumm eus an 26 Gen 2010 da 23:24\n27 okted ouzhpennet , 10 vloaz zo\nRobot ouzhpennet: hy:Հերման Հեսսե; Kemm dister\nStumm eus an 29 Her 2009 da 19:16 (kemmañ)\nD (Robot kemmet: az:Herman Hesse)\nStumm eus an 26 Gen 2010 da 23:24 (kemmañ) (dizober)\nD (Robot ouzhpennet: hy:Հերման Հեսսե; Kemm dister)\n== Hermann Hesse (1877-1962) ==\nUnan eus anavezetañ skrivagnerien [[Alamagn]] eo c’hoazh Hermann Hesse, ha troet e oberennoù (romantoù, barzhonegoù, danevelloù) e meur a yezh. Roet eo bet dezhañ ar [[Priz Goethe]] ha [[Priz Nobel al lennegezh]] e [].\n« ''E [[Calw]] (Forest Du, [[Wurtemberg]]) on bet ganet d’an 2 a viz Gouere []. Va zad, anezhañ un Balt-Alaman, a oa Estonian a orin; merc’h ur Swabiad hag ur Suisad galleger e oa ma mamm. Tad va zad a oa medisin, mamm va zad a oa misionerez ha hollc’houizek war sevenadur [[India]]. Va zad a zo bet misioner e [[Bro-India]] e-pad ur prantad berr, ha ma mamm a dremenas un nebeud bloavezhioù e [[Bro-India]] war labour misionerez ivez.'' »\nSkarzhet eo eus ar skol ar bloaz warlerc'h avat, ha divizout gantañ treiñ kein ouzh ar vuhez relijiel evit gounit e damm bara en ur stal vekanikerezh da gentañ.\nLenn a ra kalz eta, oberennoù theologiel koulz ha re skrivagnerien veur al lennegezh alaman ([[Goethe]], [[Lessing]], [[ Schiller]]) mui kontadennoù [[mojennerezh]] [[Bro-C’hresia]]. Lakaat a ra da embann ar varzhoneg ''Madonna'' en ur gelaouenn a [[Vienna]] e [].\nPaouez a ra gant e vicher er stal-levrioù. Dimeziñ a ra e [] gant ur plac'h eus [[Basel]], Maria Bernoulli. Ganti en do tri bugel, Bruno, Heiner ha Martin. En em staliañ a ra Hermann Hesse hag e familh e [[Bro-Suis]]da vat. Mennet start eo da vevañ war ar maez, pell eus ar c'hêrioù. Kavout a ra bod e [[Gaienhofen]], war vord al [[Lenn Konstanz]] e-kichen [[Bern]]. Eno e skriv un eil romant ''Unterm Rad'' [Ar rollec’h] a zeu er-maez e []. Danevelloù ha barzhonegoù, mui ur romant nevez ''Gertrud'' ([]) a vo savet warlerc’h, gant poan war a seblant, o vezañ n’eo mui awenet. Diwezhatoc’h e anzavo e oa ur c’hwitadenn da vat. Ar pennabeg a gaver en darempredoù gant e wreg : reuz zo en tiegezh, kement hag e kuit Hesse an ti e [] evit beajiñ en [[Azia]] ([[Sri Lanka]] hag [[Indonezia]]) gant e gamalad Hans Sturzennegger. D’an distro e tiviz Hesse dilojañ da v[[Bern]], pezh na zegaso netra gwelloc’h evit unded ar c’houblad.\nD’an 3 a viz Du [] ec’h embann er gazetenn ‘’Neue Zürcher Zeitung’’ ur pennad anvet ''O Freunde, nicht diese Töne'' [O Breudeur, paouezomp gant hor c’hlemmoù !], gwerzenn gentañ ''[[Kannen d’al Levenez]]'' gant [[Schiller]]), ur galv davet an intelektualed alaman evit mirout oute da gemer perzh e tabutoù broadelour ar marvezh. Dic’hortoz eo an disoc’h avat : taget eo kriz gant ar c’hazetennoù alaman, mignoned kozh o pellaat dioutañ hag e tegemer lizhiri-gourdrouz zoken. Kalonekaet eo memestra gant e gamalad Theodor Heuss, ha gant ar skrivagner gall [[Romain Rolland]], pa ra ur weladenn dezhañ e miz Eost [].\n1900 – Hinterlassene Schriften und Gedichte von Hermann Lauscher [Skridoù ha barzhonegoù lezet gant Hermann Lauscher]\n1919 – Zarathustras Widerkehr. Ein Wort an die deutsche Jugend [Distro Zarathoustra. Ur ger diwar-benn ar yaouankiz alaman]\n1920 – Klingsors letzter Sommer [Hañvezh ziwezhañ e Klingsor]\n1927 – Der Steppenwolf [Bleiz ar steppoù]\n1930 – Narziss und Goldmund [Narsis ha Goldmund]\n1932 – Die Morgenlandfahrt [Ar veaj d'ar broioù Reter]\n1943 – Das Glasperlenspiel [C’hoari ar perlezennoù gwer]\n(troidigezh gant Herve Gouedard) in Al Liamm Nn 332 (Mezheven 2002)\n(troidigezh gant Herve Gouedard) in Al Liamm Nn 334 (Here 2002)\n[[Rummad:Meneger ar skrivagnerien]]\nAdtapet diwar « https://br.wikipedia.org/wiki/Dibar:MobileDiff/633735 »


Fermiom - Wikipedia\nUn elfenn gimiek treuzuraniat skinoberiek eo ar fermiom ; Fm eo e arouez kimiek, 100 e niver atomek ha 257,095 e dolz atomek.\nAn daouzekvet aktinid eo e taolenn drovezhiek an elfennoù kimiek.\nEinsteiniom – Fermiom – Mendeleviom\nNiver atomek 100\nDasparzh an elektronoù : 2, 8, 18, 32, 30, 8, 2\nGremmoù ionadur 1 : 627 kJ/mol\n2 : 1 200 kJ/mol\n3 : 2 240 kJ/mol\nSkin kenamsav 167 pm\nDouester (≈20°C) 8,84 g/cm3\nTeuzverk 1 527°C\nD'an 11 a viz Du 1952 e lakaas Stadoù-Unanet Amerika ar c'hentañ bombezenn gwrezderc'hanel da darzhañ war atoll Enewetak en Inizi Marshall. Darbodoù a voe dastumet war un atoll amezek ha kaset da Skol-veur Kalifornia e Berkeley evit ma vijent dielfennet, ar pezh a voe graet gant Gregory R. Choppin, Albert Ghiorso, Bernard Harvey ha Stanley Thompson. Ken bras e oa bet an niver a neutronoù o skinata an atomoù uraniom-238 ma voe tapet lod anezho ha ma voe ganet elfennoù kimiek, eus 96Cf betek 99Es hag izotop 255 an elfenn 100. An einsteiniom a voe kavet da gentañ, e miz Kerzu 1952. Darbodoù all a voe kaset da Verkeley, hag e 1953 e voe dizoloet an elfenn 100. Berzet e voe an dizoloadenn gant gouarnamant S.U.A. betek 1955 en abeg d'ar Brezel Yen, met treiñ diwar ar bec'h a reas Berkeley dre gendelc'her da labourat diwar plutoniom-239, hag e 1954 ez embannjont disoc'hoù o labourioù nann-stadel.\nD'an 18 a viz Mae 1954 ez embannas ur skipailh svedat eus Ensavadur Nobel evit ar Fizik e Stockholm en doa kevanaozet izotop 250 an elfenn 100 dre skinata U-238 gant ionoù oksigen en ur c'hiklotron, met e dibenn ar bloavezh 1954 e voe anzavet skipailh Berkeley evel dizoloer kentañ : dezhañ da envel an elfenn 100, a voe anvet fermium en enor d'ar fizikour italian Enrico Fermi, aet d'an anaon d'an 28 a viz Du 1954.\nKen nebeut a fermiom a vez kenderc'het, ken berr eo e hanter-vuhez ha ken skinoberiek eo ma ne c'haller nemet diouganañ e berzhioù fizikel dre e lec'h e taolenn an elfennoù kimiek.\nBiskoazh n'eur deuet a-benn d'e welet en e stumm metalek.\nBetek gouzout hiroc'h emañ perzhioù kimiek ar fermiom ar re a zo gortozet diouzh e lec'h e taolenn an elfennoù kimiek. \nNaontek izotop ha tri izomer derc'hanel zo anavezet, eus 242Fm betek 260Fm.\nFermiom-257 eo an hini stabilañ, gant un hanter-vuhez a 100,5 devezh.\nIzotopoù stabilañ ar fermiom\n252Fm kevanaozet 25,29 eurvezh α → 248Cf\ne → 253Es\nα → 249Cf\n255Fm kevanaozet 20,07 eurvezh α → 251Cf\n257Fm kevanaozet 100,5 devezh α → 253Cf\nDre skinata aktinidoù skañvoc'h gant neutronoù e kenderc'her fermiom ; dazgwereder derc'hanel Oak Ridge, Tennessee zo gouestlet da gevanaozadur elfennoù pounneroc'h eget 96Cm.\nEn Oak Ridge, ~10 g a guriom skinataet a ro ~0,1 g a galiforniom 249Cf, ~0,001 g (1 mg) a verkeliom 249Bk hag a einsteiniom (Es-249, Es-250, Es-251 hag Es-252) kent reiñ ~0,000000000001 g (10-12 g, 1pg) a fermiom.\nHini ebet, war-bouez an enklaskoù skiantel a-benn kenderc'hañ elfennoù kimiek all.\n↑ GHIORSO Alberet, Einsteinium and Fermium, 2003, American Chemical Society](en) Liamm oberiant 17 MEU 13\n↑ Physical Review Online Archive (PROLA) (en) Liamm (skin)oberiant 17 MEU 13\n↑ THOMPSON & HARVEY & CHOPPIN & SEABORG, Chemical Properties of Elements 99 and 100, Journal of the American Chemical Society, 12/1954, pp. 6229-6236 (en) Liamm oberiant 17 MEU 13\n↑ GREENWOOD Norman N., Chemistry of the Elements\nAdtapet diwar « https://br.wikipedia.org/w/index.php?title=Fermiom&oldid=1904800 »


Pajenn:Le Clerc - Ma beaj Londrez, 1910.djvu/174 - Wikimammenn\nPajenn:Le Clerc - Ma beaj Londrez, 1910.djvu/174\nouzer e vo roet hep dale, diwar gwaridello an iliz, bennoz ar Zakramant.\nDa c’hortoz, e kôzeer eus ar prozision. « N’eus bet gwelet biskoaz en Londrez eur gerzadeg a sort gant homan », setu ’pez a larer an eil d’egile. Ha kridi a ran e vefe gwir kement-se. Rak n’am eus me komzet nemet eus an dud a iliz a oa er prozision : liked a oa ive enni. Ha gant se, a bep tu d’ar c’hannadour, e kerze c’hwec’h denjentil eus an noblans kentan a Vro-Zôz, en o zouez an Duk a Norfolk. Tudjentil all, darn anê deut eus Rom gant an Otro Vannutelli, a douge gwiskamancho a c’hiz koz, hag int dantelezet hag alaouret pe arc’hantet : tôko plat d’ê evel ma toug c’hoaz hirie suised hon ilizo.\nDa ê bet gant Londreziz o gwelet, ha breman, war blasen Ashley, nan eus komz etreze nemet eus a ze hag eus ’pez an neus kavet pep hini a vravan.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/174&oldid=150152 »\nKemmoù diwezhañ degaset d'ar bajenn-mañ d'an 6 Meu 2019, da 17:53.


avril | 2018 | ur blog eo …\nPublié le 22/04/2018 par Yann-Ber\nAr glav a gouezh a-bilh war ar vered vras kollet e-kreiz ur bannlev dianav.\nKilometradoù graet gant ar c’harr ar fri war ar GPS.\nSipet ar spered hag ar c’horf gant an hentred. Eurvezhioù gant an daoulagad war an hent, ha tizh bras.\nDifoupet omp eus ar gourhent. Tapet en engroez stank ha gorrek.\nAr gêr, bepred ar gêr. Divent. Straedoù eeun diziwezh. Hentoù peder forzh chouket warno miliadoù a girri oc’h ober o zoull e-mesk savadurioù dizanv a-viliadoù.\nChom a sav, loc’hañ, chom a sav, loc’hañ. Gludet er morad karrbedoù. Luc’hed ar gezeg-tan en em sil en dolzenn, preñved o c’hwiliañ en un tamm kig brein.\nNebeut a dud e-barzh an iliz. Yen, strizh, gennet e skej daou straed.\nUr beleg fichet mat en e borpant. E vouezh skiltr ha gwan a zibun gerioù dibouez.\nKanaouennoù gallek boas al lidoù kañv. An ograoù dientan, dister.\nAn ezmaer proprik a veul gwazh an hini varvet gant jourdoul ha fent, penaos en doa graet eus ar gumun ur greizenn vroadel pouezus a genstrivadegoù kezeg-houarn, penaos ne vije ket deuet a-benn hep bezañ eilet gant e wreg.\nA-boan diskennet eus ar c’harr tuet er bali e-kreiz ar vered ramzel, setu ni pilet gant an dour bannet eus an neñv. Plijadurioù miz meurzh.\nUr baouezenn a ro tro d’an holl da vont da deurel ur bozad dilennoù roz war an arched.\nKenavo er bed all !\nMab ha mab bihan ouzh on stardañ war glebor o dilhad. Daeroù en o daoulagad.\nDiaesat ha diziouerusat glac’har.\nEstrenion a ya pep hini diouzh e du beuzet e gouloù an oabl louet, a gammedoù lezirek war draezh glep an alezioù.\nA bep tu dimp en em led ar gêr divevenn, dianav.\nPiv oamp ?\nPublié le 15/04/2018 par Yann-Ber\nDegemeret ’m eus ur valad digant ur vediaoueg a zivout un diskouezadeg «Clichés en tous genres – homme, femme, autre»\nSoñjal a ran ez eus anv aze eus minorelezhioù, ha minorelezhioù oberiant, gant an aozerion, ha ma vo anv eus oberennoù kalz digoroc’h hag hollveziadeloc’h, e vo sachet an traoù war dachenn ar vinorelezhioù ha n’ eo ket war dachenn an hollveziadelezh.\nDifenn ar minorelezhioù ? Ya met pere ha penaos ? Hag ez int minorelezhioù pe vrientinion ?\nHag ez eus anv da grouiñ ur bed kaeroc’h pe hag ez eus anv da arc’hañ evit bezañ degemeret e-kichen ar minorelezhioù brientek a ren war ar seurt bed divalav ma vevomp ?\nDivalav eo evidon hogen dedennus meurbet evit un niver mat a vinorelezhioù.\nHag e ren an difreterion vreizhek un obererezh dieubus evit an denelezh, pe ha ne reont nemet arc’hañ evit ma ve o dibarderioù degemeret gant ar vrientinion ?\nPa niñv Brezhoned, pe Heñvelreviaded, pe Yuzevion evit pinvidikaat an denelezh en em gavan en o c’hichen. Padal pa glaskont terkañ un tiriad, ur bastel eus ar galloud da verañ ar bed evel m’emañ, dorn ouzh dorn gant ar minorelezhioù vrientinel a ver ar bed, e teuont da vezañ ken noazus hag an holl vinorelezhioù o deus renet war ar bed en anv o brientoù. Dre hennad, dre orinoù gwengelel (gouenn, orin doueel, spered dreist…), e ren ar minorelezhioù brientek hag ar minorelezhioù oberiant a suj outo evel m’ en em lakae an dudjentil e gwazoniezh un Aotrou a-berzh Doue.\nNe glaskan ket gourlakaat ouzh an dud va arver eus ar brezhoneg. Ne arc’han ket a-enep an dispriz lakaet war dud va metou, ar milmilion a dud-se er bed direnet d’o labour hepmuiken. Ne glaskan ket ul lochenn ma vo tro da vrezhonegañ pe da baboriñ e peoc’h dindan gwarez ar vrientinion ?\nAn holl dud a glask tostaat ouzh ar minorelezhioù brientek o ren war ar bed zo tonket da gemplegañ d’o stuzegezh drastus evit an denelezh, drastus evit ar minorelezhioù oberiant o-unan.\nEn hevelep mediaoueg ma reer an diskouezadeg er mare-mañ on bet da gemer perzh en ur veilhadeg. En emvodoù da brientiñ al labour em eus bet tro da gomz a-zivout ur marvailh a oa bet kalfichet gant ur sorbiennour. Ne zalc’he ket kont an den eus danvez ar sorbienn. Ur sonerez a son en ur stroll festoù-noz a abegas din e c’heller ober pezh a garer peogwir eo hengounel… Mo’ se ’mañ an hengoun.\nPenaos e c’hell an dud-se kaout ur seurt dispriz ouzh ur stuzegezh pobl ?\nHekleviñ a ra ouzh respont ur sorbiennourez all a zisplegen dezhi e oa ar sorbienn a ginnige deuet d’un diduamant dister pa oa en he orin ur sorbienn afrikat pinvidik e zanvez : n’eus ket a aozerion d’ ar marvailhoù neuze e c’heller ober pezh a garer ganto a lavare hi, hep selaou pezh a lavaren.\nEvit gwir ne ra an dud se nemet plegañ d’ ar vrientinion o tilezel danvez an oberennoù a bleustront, treveziñ ur stuzegezh arall ha disprizout un arz andoniek evit degemer ar furmoù arzel disleberet pasket dezho.\nPezh a hetan n’ eo ket bodañ tud eveldon da zifenn gwirioù na ’m eus ket, pe mont e barlenn ar re na anavezont din gwir ebet, hogen digeriñ d’ ar bed.\nAn dud a ra o boued eus ar stuzegezh pobl n’o deus da stur nemet o lazioù hag o flijadur. Ne veizont ket an oberennoù evel arz, evel stuzegezh, pe neuze e veizfent eo bet savet an sorbiennoù-se gant tud, arzourion a viliadoù dre ar bed, peadra da vezañ doujus, uvel, ha da gaout c’hoant da c’houzout muioc’h.\nRenerezh ur vediaoueg all a lavare din e veze degemeret ar stuzegezh pobl ha skoaziadennet gant emframmoù tiriadel Frañs. Evit gwir e komze eus ur gevredad a ginnige sonerezhioù a orin poblek advalet gant an arz ensavadurel, skarzhet eus o danvez pobl a oa re lous emichañs evit bezañ degemeret er stuzegezh ren.\nAr minolerezhioù ne zeuont da vezañ dañjerus nemet p’ o deus ar galloud politikel hag armerzhel, evel Stad Israel a c’hell lazhañ izili eus ar boblañs palestinat, evel ma vefe konikled, war diriad ar pezh a zo bet goulezet dezhi eus he bro. E Siria e lazher poblañsoù a-bezh… Pep hini eus ar galloudoù-se a lavar ober un enepstourm kenfeur d’ an dagadenn (riposte proportionnée) !\nN’eo ket kempar d’ar saviadoù pe d’ an darvoudoù avat, hogen d’ an aon a zo hini ar minorelezhioù brientek. Ur wech kemeret ar galloud e chomont minorelezhioù pezh a ro neuze da gompren o feulster. Bresk eo o galloud dirak ar yoc’hoù a vennont mestroniañ ha prest int da lazhañ evit mirout o brientoù.\nE Frañs, en un doare hengounel e kas ar Stad e soudarded a viliadoù da zilojañ un dornad paour kaezh tud evit diskouez e gigennoù, ha reiñ d’ an holl dud dizesk meret gant ar Stad da c’houzout piv eo ar Mestr.\nLu ha mantrus eo lazhañ ha mac’hagnañ tud, pe kemer ar riskl d’ ober, evit ken nebeut.\nAl loened ne gredont ket ober kement kenetrezo. N’ eus nemet an denion a ver an dud hag ar chatal evel-se.\nGwell pukañ d’ ar bed eget difenn brientoù. An doare nemetañ eo da vezañ denion diles.\nPerzhiañ er bed a-gevret gant tud n’o deus da stur nemet o brientoù, plegañ dezho war zigarez ober berzh, zo kenkoulz ha ledañ er yoc’hoù o c’healiadurezh vrientinion, kreñvaat o galloud ha kenduiñ gant o leviadurezh a vac’h ar yoc’hoù e tachennoù strishoc’h strishañ eus ar gedvuhez.\nNe hañvalomp ket tostaat ouzh un araokadenn vras diouzh an darvoudoù c’hoarvezet en deizioù-mañ. Dispis a-walc’h ez hañval bezañ meneg ar minorelezhioù.\nKammedoù bihan zo bepred mat d’ober avat, paneve nemet pellaat diouzh ar minorelezhioù ren e pep keñver.\nPublié le 08/04/2018 par Yann-Ber\nDigresket e vefe eus un drederenn niver ar gannaded hag ar senedourion e Frañs !\nPetra eo ar pal ?\n– Arboellañ arc’hant ar Stad ?\n– Gwellaat labour ar gannaded ?\n– Reiñ muioc’h a c’halloud d’ ar penn Stad ?\n– Da zigreskiñ mizoù an Dael e vefe kalz gwelloc’h digreskiñ an arc’hant roet d’ ar gannaded da dostaat o c’horvoderioù ouzh re ar geodedourion frañses a zo dindan ar gopr keitat talet e Frañs pa ‘z int ar re niverusañ.\n– Gant an niver ez int bremañ ar gannaded ne reont ket gwall vat o labour ha digreskiñ o niver ne rafe nemet digreskiñ perzhded o labour…\n– An elfenn yael a chom zo kreskiñ galloud ar penn Stad.\nDrastus e vo digreskiñ niver ar gannaded evit ar werinelezh avat. Pellaat a ray muioc’h c’hoazh ar gannaded diouzh ar geodedourion o tont da vezañ un dornad politikerion a-vicher na c’hallint mui nemet derc’houezañ tud o c’hendere. Pezh a c’hoarveze endeoAr re nevez er metoù-se a gemere buan ar pleg.\nGant un niver bras a-walc’h a gannaded e c’hellfe un treiñ eus ar gannaded dre drederenn, da skouer, reiñ tro d’un niver brasoc’h a geodedourion da berzhiañ e labour an Dael, ha dre se d’ emstummañ hep lakaat en arvar arc’welerezh an Dael.\nNe virfe ket, er c’hontrol, da zigreskiñ goproù ar gannaded evit digreskiñ mizoù an Dael, pezh a argasfe ar bolitikerion a vicher eus ar c’hargoù-se en ur reiñ tro da geodedourion na vefent ket eus ar renkadoù etre da berzhiañ e levierezh ar riez Adkavout a rafent ur gopr tostoc’h ouzh goproù a zo boaz evito.\nUn doare e vefe da vont davit muioc’h a werinelezh ha da bolitikaat ar geodedourion…\nDigreskiñ niver ar gannaded zo arvarus. Bevennañ a ra ar metoù kevredigezhel o ren war Frañs d’ un nebeut tud stuziet er skolioù evel an ENA, pezh a zo kontrol mik d’ ur werinelezh, ha zoken d’ur werinelezh vourc’hiz.\nAr gannaded e Frañs n’ int nemet merourion ar Stad e gounid metou ar gellidouriezh abaoe pell, ha digreskiñ o niver zo un tun da reiñ muioc’h a c’halloud da vetou ar gellidouriezh dre besketañ en hevelep skolioù tud o deus an hevelep stummadur merourion ken armerzhel, ken amaezhel.\nUn doare e vefe ivez da vont plarik davit un unstrolladegezh politikel : derc’houezhourion an amaezhiourion stuziet a vefe e penn ar galloud.\nNe vefe mui ster ebet d’ an dilennadegoù. Ha ster o deus c’hoazh, pe n’ int mui nemet un arvest ? N’ eo ket un degouezh mar digresk niver an dud a ya da vouezhiañ evit an dilennadegoù broadel e Frañs. Ar bras eus ar boblañs en deus meizet, pe klevet, ne oa nemet ur c’hoari ha n’ eo ket un argerzh politikel fetis.\nAn emstriverion a oa abaoe pell tud a-vicher stummet en hevelep skolioù, ar strolladoù politikel n’ int mui nemet dilerc’hioù an 19t kantved pa glaske bourc’hizion stuziet diorren ur werinelezh oc’h aotren da geodedourion Frañs perzhiañ e gwellaat o aozioù bevañ.\nTamm ha tamm avat eo bet kollet seurt amkanioù hag eus derc’houezourion ar boblañs pe ar riez eo aet an dilennidi da bolitikerion a-vicher.\nUr farsite eo bet komz eus izili ar gevredigezh keodedel e dilennadegoù diwezhañ an Dael e Frañs. Evit gwir e oa an emstriverion en o brasañ niver kalvezveliourion. Amparet eo bet ur pare kalvezveliourion en arempred penn ar Stad da zedalvezout ul leviadurezh armerzhelour meizet gantañ ha gant e genseurted.\nN’eo nemet klozadur un argerzh kroget da vat war-lerc’h an eil brezel bed, kreizennadur ar galloud politikel hag ezvevennadur ar metaoùioù n’ o deus galloud kellidel ebet. An dud n’ o deus nemet o labour da vevañ zo bet argaset eus pep buhez politikel ha keodedel, diskaret eo bet strolladoù politikel an tu kleiz. Gant renad Mitterand eo bet kaset al labour da benn.\n1968 a verk diskar al luskadoù araogelour ganet en 19t kantved. Genel a ra ur stuzegezh nevez. Ar re yaouank a glask kaout ur plas er bed armerzhelour. Trouzal hag arc’hañ a ra an dud-se ha n’ eo ket sevel. Al luskad breizhek en deus kemeret an hevelep hent. Kuit eus an emsav brezhon hag eus an emsav micherour, ar stuzegezhioù micherour pe vrezhon n’ int mui nemet ur folklor.\nEskoriñ a ra un unstrolladegezh, hini ar galvezveliourion a venn merañ ar riez evel ma vefe ar boblañs un aridennad sifroù war ur follenn baper.\nAn termen kevredigezh zo evidon gwall zispis, n’ eus nemet ur gevredigezh armerzhel meret gant ur Stad.\nHanna Arendt a dermene «kevredigezh» evel frammadur an denion e maezienn al labour eleze frammadur lod bevedel ar gwezhiañ denel.\nN’ eo ket ur souezh ma vefe bet arveret ganimp evit komz eus ur gumuniezh denel. Beuzet omp bet er stuzegezh ren a waske warnomp, ha kement striv graet da adpiaouañ un tamm denelezh hon kas da sankañ donoc’h en toull-bac’h ez eo seurt stuzegezh armerzhelour hollc’halloudek.\nBerzh mat neuze d’ ar gealiadurezh o ren war Frañs er mare-mañ !\nMa fell d’ an dud diorren ur wir werinelezh, lakomp brezhon p’ emaomp e Breizh, e vo ret dezho labourat startoc’h da ziorren talvoudoù denel diles e lec’h chom e barlenn ur Stad a zifenn seurt stuzegezh mirelour hag a ver o iziunadoù evel ma vefe danvez.\nUl labour diaes hag hir eo degas kened er bed avat ha kalz aesoc’h eo chom ur sklav a glask tizhout ul lochenn welloc’h dre vont da sklav ti.\nYouenn Drezen kelaouenner\nPublié le 02/04/2018 par Yann-Ber\nKen dizesk ez on e-keñver ar brezhoneg ha ne ouien ket pe kelaouenner dudius e oa bet Youenn Drezen.\nKregiñ a ra al levrenn gant ur sorbienn eus Iwerzhon a zo un drugar a lennegezh teodel. Netra da deurel e-barzh, un oberenn bobl lakaet bev buhezek war ar paper hep koll tra eus e zanvez.\nAn hevelep yezh yac’h ha pinvidik a adkaver a-hed skridoù Drezen.\nAn div valeadenn, e kêr an Naoned hag e kêr Gwened zo baleadennoù gwirion, dre ar savadurioù hag o istor evit Gwened ha dismantroù Naoned o tivogediñ war-lerc’h ar bombezadegoù kêr ma adkav Drezen e vignoned, pe al lec’hioù ma chomont ha ma choment c’hoazh evit reoù anezho er bloavezhioù 70, en ur gêr em eus treuzet meur a wech war droad d’ ar mare-se.\nAr skridoù talbennet A-dreuz al levrioù hag ar c’helaouennoù a ro da anavezout en un doare bev labour brezhonegerion ar prantad-se.\nDihunamb, Feiz ha Breiz, Gwalarn, Sav, Studi hag Ober, Arvor a embann skridoù e brezhoneg, kevellennoù, barzhonegoù, studiennoù…\nEmbannet eo ivez levrioù : ur studienn embannet e brezhoneg Traoniennoù ha Kaniennoù-mor mor gant Lan Devenneg, an hini gentañ moarvat.\nUr barrezig a Vro-Leon, Lanber, gant Loeiz Lok. « Evit ar wech kentañ ul levr diwar ur barrez skrivet e brezhoneg ha n’eo ket e galleg. »\nEn ur rambreal gant Yann-Vari Kerwerc’hez, un naonedat : « Romant polis bras, skrivet war-eeun e brezhoneg, peadra a skrijañ gantañ, rak lazhañ a reer tud ennañ goude o spontañ «bominapl»… ha peadra mousc’hoarzhin ivez, ha c’hoarzhin zoken, rak a drugarez Doue, ar skrivagner a zo anezhañ paotr yac’h e galon ha livet en deus evidomp, ouzhpenn ur c’hazig du koantik ken eo koantik, kañfarded dibalamour evel Yun Bulluc’h, den meur ar romant, Benead Bondu, komiser-polis, Huon Harogall, ar Squinthog, ar poliser saoz, ha nouspet all, pep hini gant e berzhioù mat, ha pep hini ivez gant e dammoùigoù sioù divat, da lavarout eo fentus. »\nUn displegadenn graet e Dinan gant Drezen, Jakez Riou : e vuhez, an den, ar skrivagner zo un digarez da gomz diwar-benn stad ar yezh : ouzhpenn 100 den o selaou « kentelioù brezhoneg gant ur 40 bennak a zeskerion… « Pet kêr e Breizh Izel a c’hellfe fougeal heñvel ? »\n« Ne welit ket hor brezhoneg dilezet un tammig re gant Breizhizeliz o tont da vleuniañ e Breizh Uhel ? Na petra ’ta!…Treuzet en deus dija, ur wech, ar mor, pa zeuas eus Breizh-Veur da Vreizh-Vihan. »\nUn deiz all e kont penaos o kemer ur banne gant tri mignon dezhañ en ur c’hafedi e Roazhon, beajourion anezho, R.Y. Creston en o zouez, e koulenn diganto skrivañ o avanturioù beaj en hevelep doare ma c’houlenn Roparz Hemon digantañ, e-barzh Gwalarn, skrivañ pezh en deus prometet : « Peur e roio deomp Drezen, hervez e bromesa, Ar Vuhez a zo Huñvre ha Maer Zalamea ? »\n« Neventi vat da varzhed Vreizh » a skriv a-zivout barzhonegoù gant Hemon « Melkoni an den e-unan e-kreiz an engroez… Ne vo meizet ar re-mañ en o c’haerder dispar nemet gant ar vrezhonegerion desket, re an dibab, evel ma vez lavaret hiviziken. » Hemon « ar skrivagner an oberiantañ, ar fonusañ eus a-bell e brezhoneg… Pinvidigezh e yezh… frazenn fetis… leun ha sklintin ha luskellus… (Hemon) o tañvañ ar joaioù boutin a zo lod ar stourmerion a vourr e-touez an dud. »\nEvit embannadur ar Petit dictionnaire pratique breton-français gant Hemon e ra un distro war ar geriadurioù brezhoneg : Catholicon, en XVIIIet kantved Pelletier, Gregor a Rostren, Armery, h.a. Neuze geriadur bras Ar Gonideg, ha Troude, Ernod, Vallée…, ha neuze an dictionnaire breton-français « «brezhoneg du-mañ» ha brezhoneg an holl… aozet er skritur nevez. »\n« N’eus mui nemet ur brezhoneg skrivet, pinvidikaet souezhus gant peder eienenn-bobl… »\nMenegiñ a ra ivez Pemp pezh-c’hoari berr, gant Jarl Priel, Jakez Riou, Y.V. Perrot, Langleiz ha Hemon. pep hini en ur rannyezh hag unan e brezhoneg « peder rannyezh, ur skritur hepken. »\nA-zivout Frañsez Debauvais Breiz Atao, e skriv « a ouestlas e vuhez, a wastas e yec’hed, a gollas e vrud… evit ma vevo Breizhiz ur vuhez klokoc’h, yac’hoc’h, ledanoc’h, dindan lagad an heol. »\nSkrivañ a ra ivez a-zivout Yann Sohier unan eus krouerion Ar Falz « kelaouenn viziek ar vistri skol lik a du gant deskiñ brezhoneg» savet e 1933. Marvet eo e 1935. « Ouzhpenn kant mestr skol bodet en-dro d’ar gelaouenn » hag « an heligentañ savet etre ar skolioù kristen ha skolaerion ar gouarnamant. »\nGalleger e oa Yann Sohier, desket gantañ ar brezhoneg, evel Debauvais, evel an holl skrivagnerion ha yezhourion « beuzet e mor ar galleg… » Ar Gonideg, Kervarker, Brizeug, Joubiouz, Ernod, Vallée, Malmanche, Bleimor, Jakez Riou, Meven Mordiern» Ret eo bet dezho « dastum o deskadurezh el levrioù… » « Ar re-se a labour, a skriv… » « Brezhoneg an dazont a vo pezh a vo graet gant ar skrivagnerion. »\nKalz a zizoloer en un doare bev-buhezek e-barzh al levrenn-se, ha dreist holl pegen pinvidik ha birvidik e oa labour ar vrezhonegerion.\nYouenn Drezen kelaouenner, levrenn 1 : Arvor, embannet gant Mouladurioù Hor Yezh e 1986.\nPublié dans levrioù, yezh\t| Marqué avec levrioù\t| Laisser un commentaire


Ar studier Brezon - Wikipedia\nAr studier Brezon\nL'Heure bretonne logo\nAr studier Brezon istitlet "L'étudiant breton" a oa un astenn d'ar gazetenn l'Heure Bretonne, kazetenn propaganda Strollad Broadel Breizh, embannet evit ar studierien vroadelourien vreton hag a oa izili da Kengevrad ar studierien broadelour brezon (La fédération des étudiants nationalistes bretons).\nDiv niverenn hepken a voe embannet, er bloavezh 1941.\n1 Mennozhioù politikel\n2 Enep yuzevegezh\n3 Enep bourc'hiz\nN'eus ket mennozhioù politikel dibar er gazetenn diwar-benn emdroadur Breizh d'ar mare-se. Evel Strollad Broadel Breizh e klaske difenn un hent a-enep renad gouarnamant Vichy hag ivez a-enep harperien ar jeneral Charles de Gaulle. Frazennoù flemmus pe gunujennus a veze embannet ingal war ar "c'hozh" Philippe Pétain pe "Ar jeneral de G...".\nEnep yuzevegezh[kemmañ | kemmañ ar vammenn]\nAr gazetenn a embanne mennozhioù enepyuzev evel er pennad L'invasion de la Juiverie  pe c'hoazh er pennad L'invasion juive de la médecine bretonne . Embannet e oa gant ar gazetenn e oa ret "naetaat" ar skolioù-veur eus ar yuzevien.\nEnep bourc'hiz[kemmañ | kemmañ ar vammenn]\nAdkavet e veze frazennoù flemmus da geñver ar vourc'hizien, en o zouez lod kelennerien ar skolioù-meur e Breizh.\nLevraoueg niverel Breizhek hag Europat\n↑ Ar Studier Brezon, Niverenn 1, pennad digeriñ gant R.B.\n↑ Ar Studier Brezhon, niverenn 2, pennad sinet "Tad".\nAdtapet diwar « https://br.wikipedia.org/w/index.php?title=Ar_studier_Brezon&oldid=1784512 »\nKemmoù diwezhañ degaset d'ar bajenn-mañ d'an 17 C'hwe 2018, da 03:39.


Bremañ - Niv. 376\nStummadur 3 miz 'mont pelloc'h ganti'\nOber gant ar yezh\nDizolo - levraoueg\nLaz-kanañ "Kan dre gan"\nYoga e brezhoneg\nEuskadi, digor hent ar peoc'h ?\nE-touez ar broioù a vez meneget ingal evel skouerioù e Breizh e kaver, er renk kentañ moarvat, ar vro a anver "Euskadi", en ur mod eeun. Seaska/Diwan, Bai Euskarari/Ya d'ar brezhoneg, Korrika/Redadeg ha na pet mennozh all omp bet o "c'hwibañ" en Euskadi… Gwir eo ez eus gwirvoudoù disheñvel a-dreñv d'ar ger Euskadi: lod a soñj kentoc'h e Norzheuskadi, lod all er Gumuniezh emren, ha re all c'hoazh marteze e Nafarroa. Ya, ur bobl o chom e seizh proviñs disheñvel, rannet etre div Stad met e pep lec'h gant ar memes youl souezhus da adperc'hennañ alc'hwez he frankiz: he yezh.\nUnan eus ar broioù diwezhañ en Europa ar C'hornôg ma ne oa ket deuet a-benn hent ar politikerezh da gemer e greñv war hent ar feulster ivez. Ha setu ur spi bras o c'henel gant diviz ETA da baouez gant ar stourm armet. Daoust ha lezet e vo pobl Euskadi da zibab he dazont en un doare demokratel? Pe daoust ha dibab a raio an div Stad lakaat an traoù da vreinañ, mod pe vod, evit mirout ar statu quo? Nec'het e c'haller bezañ pa weler ar pezh a oa c'hoarvezet gant Aurore Martin, nevez zo.\nPouezus e vo kudenn ar brizonidi bolitikel ha perzh o familhoù en argerzh politikel a vremañ. Daou desteni a ginnigomp deoc'h en niverenn-mañ hag ivez sell Charlie Grall ouzh ur vro hag a anavez mat.\nTraoù all a c'hoarvez e Stad Spagn. Emañ 63 % eus kannaded Parlamant Katalonia o paouez votiñ ez eo pobl Gatalonia riek war he gwirioù politikel ha lezennel. Digor eo an hent a gas betek ar referendom war an dizalc'hiezh e 2014. Enep bonreizh Stad Spagn ez a diviz kannaded Katalonia avat, pa'z eo-hi ur Stad ken disrannadus hag hon hini. Diaes-bras eo gouzout penaos ec'h emdroio an traoù. Ha poentoù all a ya war elum e-keit-se war gartenn kornôg Europa: Skos, Flandrez…\nMa, p'emaomp o peurskrivañ ar pennadig-stur-mañ, amañ e Breizh, e verzer gwerzh niverenn ziwezhañ ar gelaouenn Bretons. Gwir eo e oa skrivet war ar golo: "18 % a Vretoned a-du gant an dizalc'hiezh". Peadra da gontammiñ re all moarvat…\nMarc'had an armoù, marc'had an dazont\nDarempredoù zo etre Stadoù Europa a vez renet gant marc'had an armoù.\nAfrikaned e Sina: hentoù nevez an divroañ\nMont a ra Afrikaned zo da glask fred e Sina daoust d'ar skoilhoù sokial.\nIncredible Edible: Kemerit! Kemerit!\nUl luskad dic'hortoz zo deuet eus Breizh-Veur: Incredible Edible.\nUr skrid e koun Albert Boché, aet d'an Anaon nevez zo, gant Daniel Doujet.\nTi Post Bear: izili Ai'ta! skarzhet manu militari\nKlasket o deus izili Ai'ta! lakaat un tamm brezhoneg e Ti-post Bear.\nPeoc'h en Euskadi: pouez ar brizonidi bolitikel.\nPlanetariom Breizh e Pleuveur-Bodoù: tostoc'h-tostañ ouzh ar stered!\nPeadra da reiñ c'hoant da vont da Blanetariom Breizh e Pleuveur-Bodoù.\nSorj Chalandon hag e drubard\nRomant Sorj Chalandon, Mon traître, awenet gant ar pezh en deus bevet eñ.\nBack-Hold a live uhel e Kemper\nUr genstrivadeg Back-Hold, Gouren Bro-Skos, a vo e Kemper e fin ar miz.\nDiv bajenn savet a-ratozh evit an deskidi gant skipailh Skol an Emsav.\nUr bladenn gant mouezhioù merc'hed Breizh ha levrioù bet resevet ganeomp.\nNiverus oc'h bet ho skoazellañ ho kelaouenn e 2012, ho trugarekaat a reomp.\nUl lizher evidoc'h-c'hwi lennerien, digant renerezh skipailh Bremañ.\nKoumanantiñ da #brezhoneg\nKoumanantiñ da v-Bremañ\nEvit prenañ hol levrioù ha kelaouennoù e c’hallit :\nPrenañ ha paeañ enlinenn gant dre gartenn-vank pe dre b-PayPal\nMont d’ur stal ma vez gwerzhet levrioù Skol an Emsav (sellet ouzh ar roll)\nMont e darempred gant ho stummer pe stummerez m’emaoc’h enskrivet e kentelioù Skol an Emsav\nTremen dre Skol an Emsav 8 trolec'h Sant-Albin e Roazhon, d’an eurioù labour (9e 12e30 / 1e30-4e30)\nLevrioù & kelaouennoù\nKoumanantiñ da Bremañ\nRoll ar stalioù\n8 trolec'h Sant-Albin


Journal de Renaud Camus, mardi 4 février 2014\ncréée le jeudi 6 février 2014, 0 h 11\nmodifiée le vendredi 7 février 2014, 0 h 48Mardi 4 février 2014, minuit et quart. Comme d’habitude, et comme il en advient en tellement de domaines divers (la fiscalité, la réglementation ~~~~~~~~~~~~~~~, ~~~ ~~~~~~~~, ~~~~.), ~~~ ~~~~~ ~~~~~~~ ~~~~ ~~~ ~~~~~~ ~~~~~~~~~~~~~~~ ~~~ ~~~~~~~, ~~~ l’aléa, de le ~~~~~~~~~~~~~ ~~~~ ~~~~ ~~~ ~~~~ ~~~~~~~, ~~~~~ ~~~~ ~~~~~~~~~ ~~~~~~~~~~. ~~’~~~~~~~~~ ~~~~~~~~~~~ ~~~ ~~~~~~~ ~~~~~ ~~~’~~~ ~~~~~ ~~~ ~~~ ~~~~ ~~~~~~~~~~ ~~’~~~~ ~~~ ~~~~ ~~~~~~~~ ~~~~~~~~~~~~~~ ~~~~ biopsie ; mais qu’il ~~~~~~ ~~~ ~~~~ ~~~~~~~~, ~~~ ~~~~~~ ~~~~~~~~~, ~~~~ ~~~~ ~~~~~~~~~~ ~~~ ~~~~ ~~~~~ ~~~~~~~ ~~~~~~~ ~~~~~~~~~~~, ~~~~ ~~~~~~~ ~~~ ~~~~~~~ ~~~~~~~ ~~ ~~~ ~~~~~~~~ ~~~ ~~~~ ~~~~, passé en quelques ~~~~~~~~~ ~~~ ~~~ ~~ ~~. ~~’~~~~ ~~~~ ~~~~ ~~~~~~~~~~~~~ ~~~~~~ ~~~~ ~~’~~~~~~ ~~~~~~~ ~~ ~~~~~~~~~ ~~~~ ~~~~, ~~~ ~~~~ ~~’~~~~ ~~~~~~~ ~~ ~~~~~~~~ ~~ ~~~~~~~~~ ~~~~ ~~~~~~~~. Mais si le ~~~~~~~~~ ~~ disparu…\nSans ~~~~~~, ~~~~~ ~~~ “~~~~~ ~~~~~ ~~~~~~~~~” ~~~~ ~~~~~~~ ~~’~~~~, ~~~ ~~’~~~~ ~~~~~ ~~~ ~~~~~~~~~ ? ~~~~, ~~~~~ ~~~~~~~’~~~ ~~’~~~~~~~ ~~~~ ~~~~~~~~ ~~’~~~~ ~~~ ~~~~ ~~~~ avait été à ~~, ~~~ ~~~~ ~~~~~~~~~~~ ~~~ ~~~~ ~~ ~~, justement…\nCe ~~~~ ~~~ ~~~~~ ~~~~~~~ ~~~ hasard ~~’~~~~ ~~~~ ~~~ ~~~~~~~~~ ~~~~~~~ ~~~~~~~~~~~, ~~~~~~ ~~~~ ~~ ~~~~~~~ ~~~ ~~~~ redevenu normal, lequel ~~~~~~~ ~~~ ~~~~~~ ~~~~ ~~~~~~~~~~~, ~~’~~~~ ~~~~ ~~~~ ~~’~~~ ~~~~~~~~, ~~~ ~~~ ~~~~~~~ ~~~~~~~~~~~. ~~’~~~~~~~~~ ~~’~~~~~~ ~~~~~~~~ ~~~~~~~~, « ~~~~ ~~~~~~ ~~~ ~~~~~~, ~~~ ~~~~ ~~~~~~~~ ~~~~~ ~~~~~ des deniers publics » : ~~~~~~~ ~~~~~~~~ ~~~~ ~~~~ ~~~~~~~~ ~~~~~~~~. ~~~~~ ~~~~ ~~~~~~~~~~ ~~~ ~~~~ ~~~~~~~ ~~~’~~~ ~~~ ~~~~~~~~~~~~~ ~~~~, ~~~’~~~ ~~~ ~~~~~~~~~~~ ~~~~~ ~~’~~~~~~~~~~~~~, ~~~~~~~~~~ ~~~~~~~~’~~~~ ~~~~ ~~~~~~~~~ ~~~~~~~~~~~~~~, ~~~ point qu’il ne ~~~~~ ~~~~~ ~~~~~ ~~’~~~ ~~~~~ ~~~ ~~~~ ~~’~~~~~~~~ ~~~~ ~~~~~~~~ — « ~~’~~~~ ~~~~~~ ~~~~~ ~~~~~~~, ~~~ ~~~~~ ~~~~~~~ ~~~ ~~~~~~ ». ~~~~~~ ~~~~~~~~~ ~~~ ~~~~~~~ ~~~~ ~~~~~~~~ ~~~~ si le mal ~~~~ ~~~, ~~~~~~~ ~~~~~~~~~~~ ~~~~~ ~~-~~-~~~ ~~~~ ~~~ ~~~~ ~~’~~~~~~ ~~~~ ~~~~ ~~~~~~~~~, ~~~ ~~~~ ~~ ~~~~~~~~ ~~~~~~’~~ ~~~~, ~~~~ disparu ?\nDe ~~~~~~ ~~~~~~ ~~~~~ ~~~~~ ~~~~~~~~~ ~~~~~ un problème inédit, ~~~~~~~~~~~~~~~, ~~~~, ~~’~~~~~~ ~~~ ~~~~~~~~ ~~., ~~~ “~~~~~ ~~~~~~~~~” ~~~ ~~~ ~~~’~~~~~ ~~~~~~~~~ ~~~~~~~~~~~~~ ~~’~~~~ ~~~~~ ~~ ~~~~~ ~~~~~ ~~~ ~~~’~~~ ~~~~~~~~ ~~~~~~~~~~~ ~~~~ “~~~~~~~~~ ~~~~~~~~~~~”. ~~~~~ celles-ci, et en ~~~~~~ ~~~~~~~~~~~~~ ~~~ ~~~~~~~~~ ~~~~~~~ (~~~ ~~~ ~~~~~~~~~), ~~~ ~~~~~~~~~~~ ~~~ ~~~~~~~ ~~~~~ ~~’~~~~~ ~~~ ~~~~~ ~~~~~~~~~~~ ~~~~~~~~, ~~~ ~~~~ ~~~~~~~~~ ~~ ~~~~~~ ~~~~~~~ ~~~ ~~~~ (~~~~~ une caméra, je ~~~~~~~~) ~~~~ ~~~ ~~~~~~ ~~~~~ ~~’~~~~~~~~~ ~~~~~~’~~ ~~~ ~~~~~ ~~~~~~~~~~. ~~~~~~ ~~’~~~ ~~~~ ~~~~~~~~~~~ ~~ ~~~~ ~~~~ ~~~ ~~~~~~~~~~~ ~~~~~~ ~~ ~~~~ ~~~~~~~~ ~~~~ ~~~~~~ ~~~~~ (“il catetère”), lors de ~~~~~~~~~ ~~~~~~~~~~~~~, ~~ ~~’~~~~~~~~ ~~~ ~~~~~~~, ~~~ ~~ ~~ ~~~~~~~~~-~~~~~ ~~~~ ; ~~~, ~~~~~ ~~~ ~~~ ~~~~~ ~~~~~ ~~~~~~~ ~~~~ ~~~ ~~~~~~~~ ~~ ~~~~~ ~~~~ ~~~~~~~~ ~~~~~~~ ~~~~~~ époque lointaine, j’ai ~~’~~~~~~~~~~ ~~’~~~~~~~~ ~~~~ ~~~~~ ~~~~~~~~~~~ ~~ ~~~ ~~~~~-~~~. ~~~~~ ~~~~, ~~~ ~~~ ~~~~~~ ~~~~ ~~~ ~~~’~~~ ~~~ ~~~~, ~~~~~ ~~~~ ~~~ “~~~~~~ ~~~~~~~~~~~~~”, ~~~~~~ ! ~~~ ~~~~~~ ~~~~~~ il n’apprendrait rien ~~ ~~~ ~~~~~~~~, ~~’~~~ ~~~~~ ~~~~. ~~~ ~~~~~~ ~~~ ~~~~~ ~~~~~~~~~ ~~~~ ~~~~ ~~~~~~~~~ ~~~~~~~~~~~ ~~~~~ ~~~~~~ ~~ ~~~~ ~~~~~~~~~~ ~~~~~~~. ~~~~~~ ~~~~~ ~~~~~~~~~ ~~~~~~~~~~ ~~~ ~~~~~~~~~~~~~ de douleurs rénales. ~~~~~ ~~~ ~~~~~~~~ ~~. ~~~ ~~’~~~~~~~~~~ ~~~~ ~~~~ ~~~~~~, ~~~ ~~~ ~~~~~ ~~~~ ~~~~ ~~~~ ~~~~~~. ~~~ ~~ ~~’~~~~ ~~~ ~~~~~~~~~~~ ~~~’~~~~ ~~~~~~~~~ ~~’~~~~ ~~~~~~ ~~~~~~~~~~~, ~~’~~~ autre ordre de ~~~~~~~~, ~~~~ ~~~ ~~~ ~~~~~~~~~~~~ ~~~~. ~~~~~~~~~~~~~ ~~~ ~~~~~~~~~~~ ~~~~~~~~ ~~~~ ~~’~~~~~~ ~~~ ~~~ ~~ ~~ ~~~~~ ~~~ ~~~~~~ ~~~~ ~~~~~~ ~~~~~~~~~~~ ~~~ ~~~~~ ~~~~~~~~~. ~~’~~~~~~ ~~~~~ une fois pour ~~’~~~~~~~~ ~~~~ ~~~~~~~~~ ~~~~~~~~~~~, ~~~~~, ~~~ ~~~ ~~~ ~~~~~~~~~~ ~~~~ ~~~ ~~~~ ~~~~~~~~~ ~~~~~~~~~ ~~~~~~ ~~~~~~ ~~~’~~~~~~ ~~~ ~~~~~~~~~~ ~~~ ~~~~~~~~~ ~~~~~~~~~~~~~ — ~~~ ~~~~~~ univers.\nLes ~~~~~~~~~ avec les médecins, ~~’~~~~ ~~~~~~~~~ ~~~~ ~~~~~~~ ~~~ ~~~~~~~~~, ~~~~~~. ~~~ ~~~~ ~~~~~ ~~~~~~~~~ ~~~~~~~~~~ ~~~~ ~~~~~ ~~~ ~~~~~ ~~~~ ~~~~~~~~ ~~~ ~~~~~~~~ ~~~~~~ ~~~~~~~~ ~~~~~. ~~~~~~ ~~~~~ ~~~~~~~~~-~~~~ ~~~~~ peu, dans l’ensemble. ~~~~ ~~~~~~~~ ~~’~~~~~~~~~ ~~’~~~~~~~~~~, ~~~~~, ~~~~ ~~~~ ~~~~~~~~~ ~~~~~~~~~~~ ~~~~~~~~ ~~~~~~~~~~~~ ~~~~~~ ~~ ~~~ ~~~~ ~~~ ~~~~~~~~~ ~~~ ~~~~~~~, ~~ ~~~~ avis.\n« Oui, ~~~~-~~~, ~~~ ~~~~ ~~~~~~, ~~~~ plats épicés…\n— Le ~~~~~~~~~~, ~~~ ~~~~~~~~~~~~ surtout…\n— ~~’~~~~ ~~~ : ~~~~ ~~~~~~~~ ~~~~~~~, ~~~~ ~~~~~~ épicés… »\nJe ~~~~~ ~~~~ ~~~~ ~~~~~~ ~~~~~~~ ~~~~ ~~~~~ ~~~~~ ~~~~~~~ ~~~~~~’~~ ~~~ ~~~~~~~ ~~~~~ ~~’~~ ~~~~ remis un double ~~~ ~~~~ ~~~ ~~~~~ ~~~~~~~~~ ~~~~~~~ ~~~ ~~~~~~~~ ~~~~~~~~~~~. ~~~~~ ~~~ ~~’~~~ ~~~~~~~ ~~~~ ~~~ ~~~~ ~~~~ plats épicés, ~~~~, ~~~~~ ~~~ ~~~~~~~ ~~~~~~~ ~~~~ ~~~ ~~’~~~ consomme jamais. Ils ~~~ ~~~~~~~~ ~~~~~ ~~~~~~ ~~~~~~ ~~~~~ ~~~~~ ~~~~ ~~~~~~~~~~. ~~~~~~~~~~ ~~~ ~~~~~~~~ ~~. ~~~ ~~~~~~ ~~~~ ~~~~~~ ~~~~~~~, donc ~~~ ~~~~ ~~~~~~~~~ ~~~~ ~~~ ~~~ ~~~~~ ~~~~~~~ de leurs effets : ~~~~~ ~~~~, ~~’~~~~~~ ~~~~ ~~~~~~~~~, ~~~ ~~~~~~~~~~, ~~~ ~~~~~ ~~~~~, ~~~~ ~~~~~~~~ ~~~ ~~~~~~ ~~~ ~~~~~~~ — ~~~ ~~~~~ ~~~~~-~~~ ~~~ ~~~~ plats épicés ?\nCe ~~~~ ~~’~~~~~~~ ~~~ plus avec tout ~~~~~, ~~~~~ ~~’~~~~~~~~~, ~~’~~~~ ~~~ ~~~~~~ ~~~~ ~~~~~ ~~~ ~~~~~~~~, ~~~ ~~~~ ~~~ ~~’~~~ ~~~~, ~~~ ~~~’~~~ ~~~~~~~ ~~~~~ ~~~~~~~~ ~~~~~~ ~~~~~, ~~~~~~~ ~~ ~~’~~~~~~~~~ ~~ ~~~~ activités indispensables. Je ~~~~~~~ ~~~~~ ~~~ ~~~~~~~~~~~~~ ~~~~~~~~ ~~~~ ~~~~~~~~ ~~~ ~~~~~~~~ ~~~~~~~~~, ~~~~ ~~~~~~~~, ~~~~ ~~~~~~~~~~~~~~ ~~~~~ ~~~ ~~~~~~~~~~~~, ~~~~ “~~~~~~~~ ~~~~~~~~~~~~~~”, ~~~~ ~~~~~~~~ ~~~~~~~~~~~ ~~~~~-~~~~~, ~~~~ ~~~~~~~~~~~~ ~~~~~~~~~~ à suivre. Comment ~~~~~~~~~~~ ~~~~~ ~~~~ ~~~~~~~~~~~ ? ~~~~~~~, ~~~~~ : ~~~~~~~ (~~~~~ ~~’~~~~~~~~) ~~~ ~~~~~~~~ (~~~~~~~~~).\nvoir l’entrée du mardi 4 février 2014 et ses 2 images dans Le Jour ni l’Heure


roud 5 | ur blog eo …\nPublié le 12/02/2014 par Yann-Ber\nKouskous mat ha marc’had mat. Un drugar. Na soutil an ispisoù. Rouez tre gant ar meuz-se e Frañs ma vez an aliesañ eksotek, magus hogen un tammig pout. Ur burzhud e oa, aze, e-kreiz neblec’h.\n– Ha mat e oa ?\n– Kalz plijadur ‘m eus bet gant ho meuzioù. N’ ouzon ket lavarout petra eo ar frondoù hag ar blazioù a gevred er c’higoù liesseurt, el legumaj, ha zoken er c’houskous. Pep begad zo ur souezh. Gourc’hemennoù d’ar c’heginer.\n– Va mamm eo he deus keginet hiziv. Ar c’heginer en deus kimiadet diouzhin. Ne oan ket barrek da reiñ dezhañ ar gopr a c’houlenne.\n– Mirit ho mamm ar pellañ ar gwellañ. Bras eo he c’harantez ouzh ar boued. Arz eo kement-se.\n– Re a labour e vefe eviti. Meuzioù tiegezh a brient hi. Kalz amzer e tremen gant ar c’heginañ. Ret e vo din kavout ur c’heginour na vo ket ken pismigus. Forzh penaos e labour e Paris war ar filmoù ha ne zeu d’ hon gweladenniñ nemet gwech an amzer.\n– Brasat chañs ‘m eus bet neuze. Hetiñ a ran deoc’h kavout un den ken espar hag ho mamm er gegin. Un devezh mat deoc’h. Ken ur wech all.\nPetra e oa deuet da vezañ Fnaca ? Setu unan a vije bet plijet gant ar preti souezhus bihan-se e veuzioù lipous. Ur mailh war geginañ Norzhafrika e oa.\nBrav e oa bet buhez ar paotr. Kaset gant ar Stad da soudard en Aljeria e oa deuet er-maez eus euzhadennoù ar brezel hep na vefe distrujet an den anezhañ.\nKredet en doa start er pezh a veze goulennet digant ar soudarded. Labourat a rae da wellaat stad tud ar vro. Ret e oa bet arverañ an armoù pa na ouie ket an dud-se petra oa mat evito.\nNiverus e oa bet e zarempredoù gant ar boblañs. Pa oa ur paotr lavariant, aes da zaremprediñ, en doa desket kalz eus gizioù ar vro.\nLavarout a rae penaos e oa aet da lazhañ tud e kêriadennoù ‘zo gant e vagad soudarded en derou, betek m’en doa kroget da brederiañ drezañ e-unan dre forzh daremprediñ tud ar maezioù hag ar c’hêrioù.\nUn wech, en ur grimpañ gant un diri en doa kavet ur soudard eveltañ a glaske gwallañ ur plac’h. E skarzhet en doa rust.\n– Kaer e oa ar plac’h. Kaerat plac’h ‘m eus biskoazh gwelet. Pennadoù eus he blev, he c’hroc’hen, a daole ur gouloù en damskeud. Skuizhet e oa bet gant argad ar soudard dre m’ he doa stourmet taer outañ. Kouezhet eo, damsemplet, ha chomet eo ur pred krog ennon. Balbouzañ a rae gerioù evel trugarez, aon. Sko ouzhin e oa. Flour e oa he c’hroc’hen ha frondus he blev. «Kae kuit ‘m eus lavaret dezhi. Kae da adkavout da re a ‘z tiwallo. Ne ‘m eus graet nemet ar pezh a zlee un den ober. Ur paotr on avat ha da gened zo mezevellus. Kae kuit, buan !»\nKaer tre e oa ha yaouank edon. Ne zlee netra din avat. Netra. Ne oan nemet ur soudard estren en he bro.\nUr wech ma oa bet bodet tud e Kreizh Breizh en ur prantad labour war ar filmoù e ‘m boa merzet Fnaca o komz gant ur vaouez. Pemont vloaz tremen e oa, berberez emichañs. Labourat a rae e Frañs war ar stenwezañ, priziet e oa he labour. Na kaer e oa.\nFnaca n’en deus lavaret netra din war he divoud.\nEñ ivez a oa un den kaer, daoust dezhañ bezañ uzet gant ar vuhez. Un dudenn vrokus a oa bet lies e vicherioù e oa. Ur paotr yaouank mentet mat ha kaer e oa bet sur a-walc’h. Unan a blije d’ar merc’hed hag a blije dezhañ ar merc’hed.\nN’eo ket deuet ar geginerez er sal debriñ. Marteze ne oa ket aze.\nHa mar befe tro din da adkavout va mignon kozh ? Deomp bepred gant hent Karaez, piv oar ?


William Antony Parker a zo ur c'hoarier basketball ganet e Bruges d'ar 17 a viz Mae 1982. Alies e vez lesanvet "TP" (tipi).\nUr c'hoarier basketball gall a-feson eo. C'hoari a ra er post kaser gant ar skipailh Spurs San Antonio abaoe 2001.\nGounezet en deus tri zitl NBA All-Star Game. Eñ eo ar c'hoarier gall kentañ en deus bet titl an NBA.\nStummet eo bet e « Centre Fédéral », kroget en deus e vuhez labour e-barzh ar « Paris Basket Racing » e 1999. Draftet en deus e 28vet renk e 2001 gant skipailh ar Spurs. Sakret eo bet an hini kentañ an NBA hag ar c’hoarier kentañ gopret war un titl er c’hrogad ziwezhañ .\nEva Longoria Parker ha Tony Parker\nDimezet eo get Eva Longoria met dizimezet int d’an 10 a viz Du 2010. Daou deus e vreudeur a c’hoari basket-ball ivez Terence Parker hag Pierre Parker. E c’houblad emañ eo get Axelle Francine. E Meurzh 2007 en deus graet un album, rap eo.\nAdtapet diwar « https://br.wikipedia.org/w/index.php?title=Tony_Parker&oldid=1929213 »


Galv : servij sivik - Ti Douar Alre\n21 Du 2019\nGalv : servij sivik\nKlask a zo e Ti Douar Alre àr danvez ur post servij sivik 9 miziad get ar garg pennañ aesaat ha tostaad da sevenadur Breizh.\nTres labour an den c'hoantaet : e-pad e amzer servij keodedel en devo an den:\n• da vonet davet tud ar c'hornad-bro - ha davet ar re yaouank da gentañ - evit diskouez dezhe, o lakaat da zizoloiñ perzhioù a sevenadur Breizh dre an degouezhioù savet, dre an emgavioù sevenadurel ha dre an darempredoù get ar c'hevredigezhioù o sav;\n• da reiñ lañs da brantadoù dizoloiñ ar sevenadur digor da annezidi ar c'hornad (abadennoù koroll, troiadoù-bale odio, abadennoù tañvaat ar brezhoneg…); da skouer e-ser prantadoù ledanoc'h merchet e kalañder ti ar vro («Tañvaomp ar vro» e-pad an hañv…);\n• da lakaat c'hoazh muioc'h àr-wel al labour graet en ti evit dougen bri da berzhioù ar sevenadur (labour àr ar rouedad, brudiñ en araok dre ur c'halañder…)\n• d'en em gavet get an aozerion degouezhioù dre ar c'hornad get ar soñj reiñ lañs da brantadoù dizoloiñ sevenadurel kumun (kejadennoù, degouezhioù àr dachenn un gumun, prantadoù àr un tiriad ledanoc'h…);\n• da ober al liamm ha da blaenaat an darempred etre ar boblañs, an dud a youl vat, ar gopridi é karg ag an tresoù, an arzourion.\n• Tu ha tro a vo lezet get an den da reiñ lañs d'un tres personnel adalek ma vo doc'h spered ha pal ar gevredigezh hag ar servij keodedel.


Eured Janedig - Wikimammenn\nAd. Le Goaziou, leorier, 1925 (p. 150-165)\n◄ Bilzig ha Yann e benn e-unan Eured Janedig Bilzig e bourz ar Vran ►\nHag alïesoc’h eget bemde, Janedig a gleve ar memes pater. Ma vije bet Erwan er gêr, enebi a dra zur he dije bet grêt, met pell a oa he Erwanig. Sellet a rê, eur wech an amzer, eus ar walenn arc’hant a oa war he biz. Siouaz ! kalon eur plac’hig koant, daoust hag-en a zo evit trec’hi war youl rust eun tad, pe war birbilherezou  kasus eur vamm ? Chalet, chalet ne oa ket ive Janedig red eo hen anzav da frita paourente, war oaled ar briadelez, gant eun druilhad bugale mic’hiek peg eus he c’hazekenn . Ne falvee ket d’ei kennebeut bea henvel eus homan pe honnez, gwrage yaouank c’hoaz, pere a wele flastret, goenvet gant an dienez hag an displijadur.\nKarout a rê he Erwanig, ya… Evelkent, evelkent !… Eur maltoutier ? Hi, Janedig, gwreg eur maltoutier ?… C’hoantek ne oa ket da vea gwreg eur maltoutier : ne garie ket ar valtouterien. Abalamour da betra ? Ya, abalamour da betra Janedig a rê fae war eur maltoutier ? Kalonig eur plac’h yaouank a zo diês ral da zisplega hag alïes he holl youl vat n’eo ket evit hen sklerijenna. Ar galon, an neus skrivet eun den brudet meurbed, an neus mennoziou kuzet pell diouz gwel ar skiant vat.\nHa koulskoude, plac’h yaouank koz viret ne chomo ket, nann, ah ! nann !… Plac’h yaouank koz viret ne vo ket : ne fell ket d’ei, henvel eus he moereb, c’hoar he mamm, tintin Katell, dizec’ha war droad gant ar c’heun hag an erez.\nRe figus e oa bet tintin Katell, ha breman, eman en iliz o ruza he inou, o tijaba paterou a-hed an de, o krignat treid ar zent hag ar sentezed evit goulenn digante ar c’hras da gaout da vihana eur gwaz… er Baradoz.\nNann ! nann ! plac’h yaouank koz viret ne vo ket. Ma na zime ket d’he Erwanig… ac’hanta ! en fe… Met marteze e roio he zad e ôtre !… Ya, met n’hen roïo ket, hen goût a ra, he zad ne blego ket e imor…\nNa c’houi, lenner pe lennerez aketus a zo, a vefe evit divinout penôs e troio ar gôz-man ?… Gant piou, e kav d’eoc’h, e timeo Janedig ?… Gant Erwan ?… Gant eur maltoutier ?… Marvad c’houi ne ret ket a forz gant piou. Ma ! war va fe, me ne ran ket ive gant piou, ha koulskoude, me ’oar, ya, goût a ouzon, goût a ran, a dra zur, penôs ne vo na gant an eil na gant egile. Gant piou eta ? Selaouit, hag e klevfet pe e lennfet.\nEun hanvez, marc’heg Kervarker, an ôtrou Leskorr, a deuas da chom gant e vamm, da vaner koz Kervarker. Ar brud a oa en em skignet penôs an ôtrou marc’heg, fritet gantan e drantell e Roazon pe e Pariz, an nevoa ranket dont da c’houlenn repu digant e vamm ; darn all a lavare penôs ar marc’heg, erru eun tamm en oad, tremenet gantan e hanter-kant vlâ, a oa deut da Gervarker da ziskuiza, evit disterna, evit elbedi an nebeud peadra a oa manet gantan war-lerc’h ar c’hartou hag ar merc’hed. Gwir pe c’haou ?… An dra-ze ne zell ket kalz ouzomp-ni. Ar pez a oa anat evit an holl, ar marc’heg a oa deut da di e vamm da Gervarker.\nEr bourk, c’houi a lavar, an teodou ac’h ê war an a-rôk : pep-hini a gonte e gôz.\n— Me a ouie ervad, eme heman, p’am oa gwelet ar marc’heg o tont ken alïes d’ar bourk… hag o tarempredi ar brigadier, penôs…\n— Piou, a lavare egile, an nije bet biskoaz kredet penôs eur marc’heg a vije bet deut da glask pried en ti eur brigadier ?\n— Hag Erwanig ?… a lavare unan all.\nEnep Janedig savet holl dud ar bourk.\n— Dilezel eur pôtr yaouank evel Erwan, eur martolod eveltan, ken dishenvel diouz marc’heg koz Kervarker !… a lavare ar vartoloded, bodennet dindan ar weenn dilh evit kuzulia diwar-benn dimei Janedig.\nAr merc’hed a damalle Janedig da ober faë war eur pôtr yaouank pehini he zaremprede abaoe he yaouankiz. Erez enne abalamour m’he devoa dilezet Erwan ?… Ya sur, met ive divinet abalamour da betra c’hoaz, ya, divinet abalamour da betra ?\nItron e vo Janedig !… Ha kaer o deus lavaret penôs an itron goz a zo gwall gasus, tost, ken tost ken he dije touzet kein eul laouenn-dar, lavaret penôs ar marc’heg, goude maro e vamm, ac’h aio adarre da redek e reuz da Vontroulez, da Roazon ha da Bariz — da c’hortoz, itron e vo Janedig, en karronz ec’h aio Janedig, ha, n’eus forz petra a c’hoarveo, pemzek kant skoed leve he devo.\nPôtred ha merc’hed holl int en em unanet en ti Jaketa, c’hoar Erwan, hag eno, goude ali ha kuzul, e oa bet kemennet da bep-hini klask tu pe du da waska Janedig, da flastra al lorc’h a oa enni. Met penôs, penôs ?…\n— An eured a vo lidet an dek a viz meurz.\n— An dek a viz meurz ?… Malarje ! eme Bilzig.\nMalarje !… Jolori ha jabadao a vo grêt d’an daou bried neve. Red e vo ive ober d’ei eur zon. Holl dud ar barroz he disko evit he c’hana d’ei, da zevez he eured.\nA-rôk an abardae, ar bourk a oa leun a dud diwar ar mêz, deut gante pilligou, taboulinou, bombardou ha biniou : pevar zac’h-biniou, c’houec’h bombard, tri daboulin, ha n’ouzon ket ped pillig arem ha ped korn-boud.\nAr zonerien a oa bet unanet gant Bilzig hag ar bôtred all en osteleri, evit diski ar zon grêt da Janedig. Peb a werennad mat a win-ardant o deus bet, evit lakaat en o c’halon nerz ha laouenedigez evit c’houeza er biniou, skei war an taboulinou. Disket gant ar zonerien an ton hag ar zon.\n— Alo ! alo ! eomp breman da valarjea, da valarjea !…\nBilzig gant eun toullad pôtred all a hencho ar vagad.\nTremenet Pennenez ha Keraudren. Kent erruout gant maner Kervarker, ar zonerien a reas eun diskuizadenn a-rôk an arvest.\n— Da genta e vo kanet an Hini goz troet en Hini koz, d’an eilved, Son Janedig ! a gemennas Bilzig.\nPa erruas ar zonerien en Kervarker, an hent bras, ar c’hleuniou, al liorzou, tro-war-dro, a oa leun a dud, deut eus a bep korn ar c’hanton, deut evel just da valarjea. Darn, pôtred bajanek  pe verc’hed divaoue , a grede penôs e oant bet, en gwirione, pedet da valarjea, da eva jistr, da zebri gwadigennou ha rost-kandadenn. An darnvuia a oa deut evit o flijadur, evit kana, dansal, youc’hal, ober trouz ha jolori : jalivari !\nWar an dachenn, dirag ar maner, ar voubou a zave eus eun hevelep engroez a davas. Pôtred ar biniou a c’houezas en o zïer, ar peder vombard a unanas o zoniri ; an tri daboulin hag ar pilligou, pep-hini en o lec’h, a roio o skoazell dudius d’ar zoniri, hag entre pep kouplad ar c’herniel-boud a fredono, a richano, tre ma c’hallfont. Ha bec’h d’ei !\n— Alo ! pôtred, eme Bilzig, alo ! alo ! pep-hini gant e jeu !… An Hini koz… Prest omp ?… Dao d’ei !…\nAn hini koz eo va dous,\nAn hini koz eo zur.\nHa mouez an holl dud, unanet en-dro d’ar maner, a zavas da heul ar zoniri :\nAn hini yaouank a oa koant,\nAn hini koz an neus arc’hant.\nHa koulskoude pa er sonjan,\nAn hini yaouank eo ’r c’hoantan.\nKement den a oa eno a anavee hag an ton hag ar zon, hag a gane flour, flour, m’en assur d’ec’h, oh ! ya, ha diwar bouez o fenn, an ouidell dudius da ziouskouarn Janedig ha da re he ôtrou.\nAr biniou, ar bombardou a gane da heul ar moueziou, ar pilligou arem a groze, an taboulinou a skloke, ar c’herniel-boud a vleuje. Ha setu eur jolori biskoaz ken dudius all. Diou leo tro-war-dro, e oa bet klevet ar jabadao a-dreuz ha dreist ar mêzou, dindan tenvalijenn an noz sioul ha skeltr.\nMarvad ar zonig a oa bet klevet ive er maner, daoust d’ar prenechou da vea bet serret mat. Janedig a ouele ; an ôtrou, en he c’hichen, evit he frealzi a lavare d’ei penôs e tizo ar zonerien.\n— Paea a refont an daerou a skuilhet, va dousig koant Janedig !\nAr brigadier a rê leou-douejou spontus, euzus, p’eo gwir penôs he wreg war bep-hini anê a rê sin ar groaz. Met den er maner ne grede finval dirag eun hevelep arvest, dirag eun niver ken bras a dud.\nAm wisko, am ziwisko, ’zibrenno va boutou,\nAm lakaio dit gousket e-kenver va ôtrou.\nPa eo bet echuet ar zon, an holl dud en eur vouez a grias :\n— Adarre ! adarre !\nHag ar biniou, ar bombardou, an taboulinou, ar pilligou arem en-dro !… A dra zur, n’an neus ket unan eus ar vagad ha n’an neus ket fredonet, kanet, youc’het war-lerc’h ar zonerien : « Pell zo eman Janedig… » hag « An hini koz eo va dous… ». Evelkent setu aze eun arvest burzudus, neketa ? Biskoaz kemend-all ne oa bet na gwelet na klevet er vro.\nJanedig ive a gleve he zon, a-dreuz mogeriou ar maner, met n’he devoa ket kalz a c’hoant da gana, nag ive he ôtrou, na kennebeut an itron goz. Homan, spouronet holl, mantret gant an droug a oa enni, aet a oa d’he gwele, dilezet ganti tud an devez.\nHag ar re-man ? An itronezed, an ôtrone pênos e kavent an doare ?… Hag ar vererien ?… Oh ! evit ar re-man forz ne rênt eus ar jolori : en zal vras ar maner brao ral e oant e-barz, oc’h eva jistr, o tebri kig rostet hag a bep seurt meujou, a bere n’o devoa biskoaz tafeet. Plijadur ral o devoa o klevet ar zon. Tommet d’ê, evurus e vijent bet da zansal gant ar re a oa er-mêz.\nAn itronezed hag an ôtrone a oa en-dro da Janedig ha d’he ôtrou, evit o frealzi. Met Janedig ne oa ket eun diodez hag a lenne sklêr war o daoulagad o flijadur ha war o diweuz mousc’hoarz goaper o levene. Warc’hoaz, goap a vo grêt outi, en pevar c’horn eskopti Treger.\nSonj ebet n’he deus breman Janedig eus he Erwanig : aet eo er-mêz eus he evor. Itron eo, hag itron e vo. Ya, ya, itron eo ! Ha mar gallfe, mar gallfe ! Met petra ?… Noz eo, netra da ober… enep eun niver ken bras a dud. He zro a deuio…\nHag, e-pad m’eman ar mennoziou o vervi en he empenn, e klev, sklêr ha frêz, o sevel beleg enni, a-dreuz mogeriou he maner, ar zon dudius a zo bet grêt d’ei :\n↑ Birbilherezou kasus, bavardages.\n↑ Kazekenn, jupon de tous les jours de nos paysannes.\n↑ Bajanek, peu fin, peu dégourdi.\n↑ Divaoue, inintelligent.\nAdtapet diwar « https://br.wikisource.org/w/index.php?title=Eured_Janedig&oldid=160306 »


Flavius Iulius Constantius, anavezetoc'h evel Constantius II, (7 a viz Eost 317 - 5 a viz Here 361) a voe Impalaer Roman (337 - 361) eus Tiegezh ar Gonstantined.\nArabat meskañ e anv gant hini e vreur Constans, a voe impalaer gantañ.\nEil mab Constantinus Iañ ha Fausta e oa. Ganet e oa e Sirmium (en Illyricum), hag anvet e voe da Gaesar gant e dad. Teir gwech e voe dimezet: d'ur verc'h da Julius Constantius da gentañ, da Eusebia da eil, da Faustina da drede. Ur verc'h o doe, Constantia, a zimezas gant an Impalaer Gratianus.\nPa varvas e dad Constantinus e 337, e voe lazhadeg, kaset en-dro gant Constantius. Graet e voe o stal d'ar gerent deuet eus eil dimeziñ e dad-kozh Constantius Chlorus gant Theodora, ha ne chomas ken nemet e vreur henañ Constantinus II, hag e vreur all Constans, ha daou genderv (Gallus hag e hantervreur Juluan) evel paotred. En em glevout a reas an tri breur da rannañ an Impalaeriezh etrezo, hervez youl o zad. Da g-Constantinus II Britannia, Galia hag Hispania; da g-Constans Italia, Afrika, hag Illyricum; ha da g-Constantius ar Reter .\nSavet da Caesar (= eil impalaer), d'an 8 a viz Du 324.\nAnavezet evel Augustus (= impalaer) d'an 9 a viz Gwengolo 337.\nStourm a-enep falsimpalaerien ha gourdrouz eus ar broioù estrenAozañ\nMarv ha warlerc'hiadAozañ\nJuluan a voe lakaet da Augustus gant arme Galia e 361, ha Constantius a voe ret dezhañ c'hoari dre nerzh ouzh an impalaer dre laer. Pa oa an div arme o vont d'en em gannañ e varvas Constantius gant an derzhienn nepell diouzh Tarsus d'ar 5 a viz Here 361, ha Juluan a voe embannet da vout Augustus dre an Impalaeriezh roman.\nAdtapet diwar « https://br.wikipedia.org/w/index.php?title=Constantius_II&oldid=1887378 »\nKemm diwezhañ d'an 3 Du 2020 da 16:17\nKemmoù diwezhañ degaset d'ar bajenn-mañ d'an 3 Du 2020, da 16:17.


Statudoù hervez ar broioùAozañ\nKavet e vez aroumanegerien en hanternoz hag e kreiz ar vro, dreist-holl (Epeiros, Makedonia, Trakia, Thessalia). O cheñch yezh buan emañ ar vinorelezh-se : n'eus tamm statud ebet gant an aroumaneg ha ne vez ket kelennet er skolioù, nemet e skol-veur Thessaloniki. A-gozh e sell an aroumanegerien outo o-unan evel Gresianed (Elini), daoust ma n'int ket gresianegerien (Grets). E 2001 e oa bet kondaonet un den, Sotiris Bletsas, da 15 miz toull-bac'h, abalamour m'en doa skignet skridoù a rae anv eus yezhoù minorelaet en Europa hag e Gres . A-benn ar fin e oa bet didamallet an den.\nAdtapet diwar « https://br.wikipedia.org/w/index.php?title=Aroumaneg&oldid=1877000 »\nDernière modification le 26 Mae 2020, à 20:56


Paol Tars - Wikipedia\n(Adkaset eus Sant Paol Tarsos)\nPaol, livet gant Rembrandt.\nDelwenn Sant-Paol, er Vatikan.\nPaol Tars ( pe Paol Tarsos), hervez e anv kristen, pe Saul hervez e anv kentañ, pe Sant Paol evel ma vez graet anezhañ gant ar gristenien, a zo unan eus kristenien illur ar Iañ kantved goude JK, ganet war-dro ar bloavezh 10 ha marvet war-dro 65 e Roma.\nLidet e vez div wech er bloaz: d'ar 25 a viz Genver, deiz e droadur gant ar gristeniezh, ha d'an 29 a viz Mezheven, deiz e verzherinti a-gevret gant an abostol Pêr.\n3 A yuzev da gristen.\n4 Beajoù Paol.\n5 Degemer Paol er c'hêrioù.\n7 Perzhioù ur sant dibar\n8 Poltredoù Paol Tars\nGanet eo Paol e Tarsos, e Cilicia, proviñs roman en Azia Vihanañ. Ur Yuzev eus an diaspora e oa, gregach e yezh kentañ avat. Keodedour roman dre hêrezh e oa, rak e dad en devoa bet ar brient da gaout ar vroadelezh roman.\nDeskadurezh.[kemmañ | kemmañ ar vammenn]\nE Jeruzalem e pakas Paol e zeskadurezh, ur stummadur peurlipet hellennek, roman ha gresian met yuzev ivez. Farisian e oa Paol. Ober a reas studioù rabbinek ( ar rabbined a zo kelennerien war al lezennoù ). Goude ar studioù-se e teuas Paol da benn-bras e kêr Tarsos.\nA yuzev da gristen.[kemmañ | kemmañ ar vammenn]\nEnepkristen penn-kil-ha-troad e oa Paol Tarsos. En em ginnig a rae memes evel un heskiner. Levr Oberoù an Ebestel a gont en deus bet Saul (Paol er Bibl) ur weledigezh. Sant Lukaz a zispleg ez eas un deiz betek Damask a-benn stourm enep ar gristenien. War an hent e c’hoarvezas un dra bennak hag a lakaas anezhañ da cheñch e vennozhioù a-grenn. Gwelet en deus "ur sklêrijenn o tont eus an neñv" ha klevet ur vouezh o c'houlenn "Saul, Saul, perak am heskinez ?". "Me eo Jezuz an hini a heskinez, sav ha kae e kêr hag e vo lavaret dit ar pezh ac'h eus da ober". Ar soudarded a gleve met ne weljont ket ar sklêrijenn (ob. 9, 1-9). En em dreiñ a reas Paol ouzh ar relijion gristen er bloavezh 35. Goude dezhañ bezañ aet da gristen ez eo anavezet mat e vuhez a-drugarez da levr Sant Lukaz hag ivez diwar studiañ pizh e lizhiri niverus : adalek ar bloaz 37 e krogas d'ober beajoù e-pad 16 vloaz.\nBeajoù Paol.[kemmañ | kemmañ ar vammenn]\nBeajiñ a reas Paol e-pad 30 vloaz hep termal na damantiñ d’e boan na d’e amzer, etre Azia-vihan ha Gres, Makedonia, Jeruzalem ha Roma. Kerzhet a rae evit prezegenniñ “ar c’heloù mat” (an holl a vo saveteet hag a yelo d’ar baradoz m’o devez ar feiz e Doue). Baleet en deus Paol tro 4 000 kilometrad a-dreuz Palestina hag he zrowardroioù.\nDegemer Paol er c'hêrioù.[kemmañ | kemmañ ar vammenn]\nPaol ne veze ket degemeret mat gant ar Yuzevien, bamet e oant o welet ur Yuzev a orin eveltañ oc'h enebiñ ouzh o lezennoù. " Alies eo bet va buhez en arvar, pemp gwech em eus resevet gant ar yuzevien daou-ugent taol skourjez, teir gwech on bet skoet gant gwial, ur wech on bet peñsead, un devezh hag un nozvezh em eus tremenet en un islonk (...) Bet on bet el labour hag o poaniañ, o chom alies tre hep kousket, en naonegezh hag er sec'hed, er yenijenn hag en noazh. Hag hep komz eus traoù all ez on argadet bemdez gant ar c'hudennoù a gas an holl Ilizoù din (...)" Paol a zisklêr pegen poanius eo e garg dre ar skrid-se.\nSkuizhus, taer, feuls eo beajoù Paol. Alies-tre e pak e begement. Mont a ra koulskoude dibleg, asur anezhañ. Kenderc'hel a ra keit ha ma c'hell e gorf, balc'h e spered.\nMarv an Abostol Paol. Skeudenn eus ar XVIvet pe XVIIvet kantved.\nUn den eeun, habask, pasiant, nerzhus a spered, mennet-kenañ, leun a fiziañs ha kalonek eo bet Paol. Met e 58 goude Jezuz-Krist e voe paket e Jeruzalem ha kaset da Roma evel prizoniad. Eno ec'h erruas e 60, da vezañ toullbac'het. Gervel a reas an Impalaer a-benn bezañ barnet rak ar brient-se en devoa evel pep keodedour roman. Lezet e voe da vont da neuze.\nTro 67 e voe tapet evit an eil gwech, ha neuze dibennet.\nPerzhioù ur sant dibar[kemmañ | kemmañ ar vammenn]\nKontet eo buhez Paol en e lizhiri hag en "Oberoù an Ebestel" gant pluenn Sant Lukaz. An hini kentañ eo o komz ouzh ar baganed, ar re "jentil". Ha dont a raio da vezañ o abostol.\nGantañ eo ganet ar gristeniezh hollvedel ha n'eo ket diazezet war ar re dilennet met war ar re a gred, ar re o deus ar feiz. Eñ eo a zistago da vat ar gristeniezh eus akomodoù ar yuzeverezh evit ober ur relijion nevez. Evit Paol ez eo kannad ar C'hrist hollvedel. Bez en deus ur wezhiad bec'hus-tre, o klask avieliñ an holl. Koulskoude n'eo bet lakaet da sant nemet da c'houde e varv, evel e vignoned Pêr ha Barnabas.\nPaol a oa un ijineg relijiel, an energiezh savadurel. Merkañ don a reas ar gristeniezh.\nPoltredoù Paol Tars[kemmañ | kemmañ ar vammenn]\nPierre et Paul aux origines de l'Église de Rome gant Paul Poupard, Clio.fr.\nSarkofagenn sant Paol, sur le site L'Antiquite tardive et paléochretienne.\nPaul, anarchiste éclairé ha Controverse sur le paulinisme gant Yves Maris, lec'hienn Chemins cathares.\nPatrom:Mp3 Enrolladenn lennadenn un arroudenn vrudet eus al « Lizher kentañ da Corintiz »\nAlain Badiou, Saint Paul : La Fondation de l'universalisme, Presses universitaires de France, coll. « Essais du Collège international de philosophie », 1998.\nAdtapet diwar « https://br.wikipedia.org/w/index.php?title=Paol_Tars&oldid=1848585 »\nMarvioù ar bloavezhioù 60


Pajenn:Morvan - Kenteliou hag istoriou a skuer vad evit ar Vretoned, 1889.djvu/103 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/103\ndezhi, hag her c’hemeret, hag he respeti a rea ive kentoc’h evel he zad eget evel he breur. Evelse e chome e ti he breur, ha ne felle dezhi morse dispartia diouthan na mont da jom gant nicun euz he c’hoarezet cossoc’h evithi. Biken, a lavare he unan, ne guitaje ar breur-ze, nemed red e vije dezhi hen ober evit tostaat oc’h an Env.\nMar doa toc’hor he iec’het diaraoc, seis miz abars ma voue pareet e teuaz c’hoas da veza toc’horoc’h. Ker clanv e teuas da veza, ha kement a c’hloaziou e devoa ma voa an oll nec’het ganthi. Dreist ar poaniou all e crogaz an hig enhi, ha n’he c’huitea mui couls lavaret na noz na deiz. An hik-ze a veze ker cre ma he c’hlevet euz a bell dioc’h an ti, ha zoken euz an iliz epad ma voa-hi en he c’hambr er presbital. Medesinet aleiz a ioa bet clasket var he zro, hag oll o devoa collet ho foan hag ho louzeier.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/103&oldid=161748 »\nKemmoù diwezhañ degaset d'ar bajenn-mañ d'an 9 Mae 2020, da 09:20.


3 Mezheven 2017\nRoet e vo ar priz lennegel Sten Kidna-Bro An Alre a-benn disadorn, 3 a viz Mezheven, da 11e, e mediaoueg an Athena, An Alre.\nUn emgav kaozeal a vo da 10eur get ar skrivagner priziet hag e lennerion, er vediaoueg. Hag ar priz a vo roet àr-lerc'h get izili ar juri ha dilennidi An Alre. Pemp levr a oa àr ar renk ar blez-mañ. Ar priz a vez roet bep blez a c'houde 2009 evit enoriñ ur romant pe un dastumad danevelloù nevez embannet. Pemp lev a zo àr ar renk ar blez-mañ.


muzell - Wikeriadur\nmuzell /ˈmyːzɛl/ benel (furm vihanaat : muzellig, liester : muzelloù)\nNe oa hini o kaout muic'h a blac'hed war e dro eget Ifig Kerspern, ur paotr eus Kerber, gant blev melen rodellek, atav ur mousc'hoarzh war e vuzell. — (Roparz Hemon, Ho kervel a rin en noz ha marvailhoù all, Al Liamm, 1970, p. 11.)\nKregiñ a rae ar breur Arturo gant e zent en e vuzell-draoñ. — (Youenn Drezen, Sizhun ar Breur Arturo, Al Liamm, 1971, p. 39.)\n– [...]. Kas a rin o mousc'hoarzh diwar o muzell mar gounezomp. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 229.)\ngalleg : lèvre (fr)\nAdtapet diwar « https://br.wiktionary.org/w/index.php?title=muzell&oldid=176335 »\nKemmoù diwezhañ degaset d'ar bajenn-mañ d'an 22 Gen 2014, da 08:22.


Archives des élections présidentielles françaises - Bretagne Info\nTamallidi Plouared : “Kaozeal a refomp brezhoneg el lezvarn !”\nD’ar sadorn 11 a viz Meurzh e oa deuet ur c’hant bennak a dud d’en em vodañ dirak ti-gar Plouared e Bro-Dreger. Deuet e oant da embann ez int skoaz-ouzh-skoaz gant ar pevar den a vo barnet e miz Mae evit bezañ stañket, hervez ar prokulor, trenioù er gumun-se da vare ar c’houlzad stourm evit nac’hañ al lezenn nevez diwar-benn kod al labour.\nTud a bep seurt a oa deuet da ziskouez o c’henskoazell da Yoan, Gael, Kaou ha Guillaume ha da adlâret pegen splann eo dezhe e faot d’ar justis kastizañ pevar den brudet evit o soñjoù politikel, hep enklask sirius ha kempouez ha dre se ober aon d’an holl re a sav kontrol d’ar raktresoù lezenn didalvoud evit ar bobl zo ijinet gant gouarnamant Pariz. “Me ivez ‘meus stañket” a c’helled lenn war meur a zamm paper douget gant perzhidi zo. Klemm a oa bet savet gant an SNCF da heul manifestadegoù bet Plouared ar bloaz tremenet.\nTri anezhe zo perzh eus Breizh O Stourm pa ra parti ar pevare eus Nuit Debout Lannuon.\nAr varnadenn a vo d’an 12 a viz Mae e Gwengamp. Un digarez brav eo dezhe ha d’o c’hamaladed evit addiskenn er straed kement hag adembann fraezh ha sklaer ne vez kemmet ar gevredigezh evit mad ar bobl en ur votiñ bep a vare evit dibab hon mistri e Pariz met dre stourmoù, stroll ha disentus e-lec’h m’emaomp o chom hag o labourat.\nKen splann eo dezhe o deus roet da c’houzout ar pevar stourmer e nac’hfent ober gant ar galleg devezh ar varnadenn. Moarvat e ray trouz o emzalc’h un nebeud sizhunvezhioù kent ma vo mouezhiet evit parlamant Pariz.\nMeur a vanifestadeg a vo e Bro-Dreger. D’ar sadorn 6 a viz Mae e Gwengamp ha d’an 12 er memes kumun.\nUL CGT bro wengamp, Solidaires Bro-dreger, CNT 22, FSU Gwengamp, Sud Rail Breizh, Nuit Debout ha dizalc’hourien Breizh O Stourm a harpo anezhe.\nSkoazell Vreizh a baieo ar frejoù evit ar breutaer.\nSed aze o an diskleriadur bet lennet gante dindan evezh meur a archer deuet niverus ha gant un drone da evezhiañ an tolpadeg.\nD’an 12 a viz mae 2017, e lez varn gwengamp, e vo barnet pevar den evit bezañ sac’het an tren en Plouared, dre vanifestiñ war an hent-houarn hag e diabarzh an ti-gar. Kement-mañ meur a wech entre an 19 a viz Mae hag an 23 a viz Even 2016.\nDeomp-ni eo anat eo ar prosez-mañ hini « galv Plouared », embannet d’an 19 a viz mae 2016, e dibenn un devezh manifestiñ broadel a-enep lezenn al labour. « Galv Plouared » a zo anezhañ gervel tud ar vro da sevel a-enep politikerezh gwask ar stad war hon gwirioù ha war an demokratelezh dre-vras.\nEvit ar galv-se da vezañ bet embannet en div-yezh, brezhoneg-galleg, gant ar meno implij yezh an dud amañ kement ha yezh ar Frañs ;\nEvit ar galv-se da embann a zo kengred etre ar stourmoù sokial bet en Plouared er bloavezhioù dremenet (stourm ar servij publik, stourm ar brezhoneg…) hag ar reoù a zo anezhe evit ar bloaz, e kanton benac’h, en Lannuon pe lec’h all.\nO vezañ ma eo ar pevar den galvet brezhonegerien o stourm evit a chomfe bev hon yezh eo anat deomp eo perzh ar brezhoneg e galv Plouared, ha fellout a ra deomp ober gant ar brezhoneg er prosez az eo hini galv Plouared.\nAnat eo omp-ni kengred bepred gant meno galv Plouared, hag omp prest d’hen difenn en meur a stumm (manifestiñ, dastum, kelaouiñ, gourc’hemenn ha kement a zo tout). Anat eo chom ar stourm-se difeuls.\nAnat eo omp a-enep lezenn al labour hag ar bolitikerezh ac’h a d’he heul. Stourmet am meump warlene en-mesk an dud all ha stourm a refomp c’hoazh ar bloaz-mañ pa vez ret deomp. N’asantfomp ket e vefe klasket lakaat karg hiniennoù deus deus pezh a zo oberioù stroll. Evitomp eo sklaer eo-se un doare louz he fal terriñ hon c’hoant da ‘n om vodañ da difenn hon gwirioù !\nGervel a reomp pep hinienn, pep stroll, pep kevredigezh pe sindikat da souten ar stourm a ‘z eo hon hini ha da reiñ da c’hoûd int kengred da c’halv Plouared.\nStrollad souten galv Plouared. A-enep lezenn al labour hag ar bed az a d’e heul.


An asperjez gant Michel - RADIO KREIZ BREIZH\nAn asperjez gant Michel\nM’emaoc’h o chom e Rostrenn, marteze e anavezit Michel Simon. Michel a oa skolaer er skol diyezhek e-pad bloavezhioù, ha plij a ra dezhañ liorzhañ. Emañ o vont da zisplegañ deomp penaos gounit ur spesad legumaj na vez ket gwelet ken ba’ hol liorzhoù hag a c’houlenn un tamm muioc’h a basianted evit boaz : an asperjez ! Selaouit ta !\n« Ur blantenn, un istor », grit anaoudegezh gant bed ar plant dre mouezh tud ar vro, kinniget gant Florie ! Ur gronikenn e Pikous Dibikous !\n(M’ho peus c’hoant da skoazell Florie oc’h adskrivañ gwelloc’h an atersadennoù e vefe laouen! Setu he fostel : floriethielin@gmail.com. Mersi deoc’h!)\n« Dibabet ‘m eus komz dac’h deus an asperjez kar bremañ n’ eus ket kalz a dud a ra se ba’r vro d’am soñj. Dedennus eo ivez kar ur blantenn ispisial ‘walc’h eo memestra. Se zo diaes, diaes eo da gaout dija. Kar bremañ e ran kalz a jardin, kalz a legumaj am meus evel-se hag em boa c’hoant da gaout asperjez ba’ ma jardin. Me ‘m boa lakaet ba’ ma soñj bremañ ‘zo c’hwec’h pe seizh vloaz zo, ‘m boa soñjet o’r se ha ‘m boa klasket penaos o’r neuzen… Pa ‘vez klasket ‘vez kavet, ha ‘m boa kroget neuzen, ‘m boa prenet plant ha war-lerc’h ‘oa ret plantañ ‘ne. Ha se zo un afer all kwa.\nN’eo ket plant ‘vez prenet ‘benn ar fin, met gwrizioù kwa. An asperjez ‘vez gwerzhet souchoù bihan ‘benn ar fin a vez lakaet ba’n douar. Setu da gentañ tout ‘vez ret dac’h o’r ur pezh toull, toullañ ur pezh foz, tregont sañtimetr donder d’an nebeutañ, tregont sañtimetr ledander, ha war-lerc’h an hed etreze hervez ar plant ho peus. Ha pa pez graet, toullet ar foz, lakait un troc’had teil er foñs. Ha war-lerc’h lakait un tamm douar war lein. Ha bep gwech e lakait ur wrizienn, e lakait un tamm bos douar, ‘vel pa ‘vez ur bos douar goz aze. ‘Vel se e ledit ar gwrizioù war lein ar bos douar evel-se. Ha lakait tout ho plant evel-se ivez ‘barzh ar foz. Ha p’emaint lakaet ganac’h tout, mat neuzen, adpakit tout an traoù, adpakit tout barzh’ an douar, kar ar souchoù ‘vez goloet penn-da-benn. Ha goude neuzen memes e vezont douaret betek tregont a-wechoù daou-ugent sañtimetr uheloc’h c’hoazh evit rez an douar. Setu ‘benn ar fin ur blantenn en em adkav kazi ‘walc’h, ale kazi daou-ugent sañtimetr ba’n douar, tregont / daou-ugent sañtimetr ‘mañ ar souch ‘ba’n douar. Hag aze e laoskit ‘ne.\nHa se ‘vez plantet ‘pad ar goañv, ha war-lerc’h ba’n nevez-amzer neuzen ‘h a da gregiñ da vountañ. Met ar bloazioù kentañ n’hallfet ket dastum mann ‘bet kar dija pa ‘pez plantet ar souchoù ‘vezont arruet daou vloaz dija ‘poa prenet ‘ne. Kar graet ‘m eus bet ivez ma-unan souchoù diwar greun, greun o deus bountet evel-se e-barzh ar jardin, ‘m eus laosket ‘ne da vountañ ha goude ‘m eus plantet ‘ne don ‘ba’n douar ‘vel-se ha beñ ‘vez ret gortoz, daou vloaz, tri bloaz. Sañset n’hallit ket dastum asperjez a-raok pevar bloaz. Met boñ an drivet bloaz dija pa ‘pez lakaet ur wech ‘pez c’hoant d’ober un teñva memestra setu ‘tapit un nebeut a bodoù da dañva da wel’ ma int mat. Kregiñ a reont da reiñ da vat da pevar bloaz. Ha goude ar souchoù ‘vel-se zo o vont da reiñ ‘pad ugent vloaz. Ar souchoù a chomo ba’n douar.\nBep bloaz, ‘vez ret adkempenn an douar kwa ‘benn ar fin, adsevel ar bos douar a-us dezho, delc’hen ‘ne propr. Lakaat un tamm teil war-lein an douar ‘vel-se se zo ‘vont da binvidikaat o douar dezho ivez. Hag evel just me ‘lakan ket “engrais” peogwir me ‘ra ma draoù bio tout. Setu. Hag aze d’ar goañv ‘vez adgraet ar boz douar, ha vezont laosket da gousket evel-se. Ha se neuzen ‘grogo da vountañ ba’n nevez-amzer. Ba’n nevez-amzer ‘h it da wel boutoù o tont ‘maez kwa. Ha p’emañ ar boutoù o tont ‘maez, aze ‘mañ ar mare da droc’hañ ‘nañ (anezhañ). Setu ‘vez ret dac’h toullañ un tamm ba’ treid ar bout ‘vit mont da glask ‘nañ ‘b’an douar, ‘vez mont da dorro ‘nañ ‘ba’n douar.\nHa serrit ‘ne boñ, pa vezont ket ‘met pevar bloaz marsen ‘vez ket klask da gentañ. Me ‘m boa plantet naontek plantenn ‘m boa lakaet, setu, ‘pez ket naontek bout bemdez, ‘faota ket soñjal se, ‘vounta ket ken buan ‘se. Hag ouzhpenn ‘se me ‘m boa ket lakaet bachoù na mann ‘bet war-lein, setu e vountont, pa vez tomm an amzer e vountont. ‘Hend-all, ‘vez ret gortoz, evel-se eo. Ha pa ‘ta ar bout ‘maez e troc’hit ‘nañ. Ha pa ‘m bez arru (=aï) pemp pe c’hwec’h bout, a-wechoù, met a-wechoù e serrit nav pe dek bout bemdez, se zo hervez an deizioù, hervez an dommder. Neuze e vez gallet debriñ ‘ne!\nMet ma ‘vezont ket, ma ‘pez ket ‘met daou pe dri bout, me ‘laka ‘ne ba’ ur bes(t)el gant dour. Dour met just gleb ‘foñs ar bes(t)el ha lakan ‘ne ledet e-barzh ar bes(t)el, hag evel-se e chomont mat-tre e-pad daou pe tri deiz. Ma ‘vez ket trawalc’h a boutoù ‘vit o’r ur pred, ‘vez ret gortoz un tamm. Ha neuzen pa vez arruet trawalc’h d’ober ur pred ‘vez graet ur boazhadenn deuse, ha ‘vit poazhañ ‘ne neuzen, me ‘boazha ‘ne ba’n dour. Boñ tu zo o’r ‘ne ba’n aezhenn ivez. Met boñ, me gava ‘ne mat b’an dour.\nBout ‘ra daou sort a asperjez, bout ‘ra ‘re gwenn ha bout ‘ra ‘re mouk un tamm aze. Boñ me ‘m boa lakaet ar re gwenn, met boñ n’eo ket strikt, mat int tout. Met pezh eo ret d’o’r eo pa vezer o tastum ‘ne eo dastum ‘ne just p’emañ o fri o tont ‘maez an douar kwa. Kar war-lerc’h pa vezont arru pemp, tri pe bevar sañtimetr, memes pemp, tri pe bevar sañtimetr ya, uheloc’h ‘vit an douar ‘benn neuze e teuont kalet kwa, ‘vezont ket mat ken. Ah ya, ret ‘vez debriñ ‘ne just ‘tont ‘maez an douar kwa. Aze vezont ar gwellañ. Setu. Se oa an asperjez ba’ ma jardin!\ngwrizioù = des racines\ndonder = de profondeur\nledander = de largeur\nar foz = la tranchée\nun troc’had = une couche\nbountañ = pousser\nteñvañ = bourgeonner\nkaletaat = durcir\npoazhat = cuire\ndiwanañ = pousser / germer\nAn 8 a viz Meurzh 20 mai 2022\nAn diforc’hañ 20 mai 2022\nManuel Makron, ur broadelour boutin ? 20 mai 2022\nManifestiñ en Naoned disadorn : un toullad peragoù… 20 mai 2022\nPennad-kaoz ar sizhun : ar Gouren 20 mai 2022


Ernst Ludwig Kirchner a voe ganet e Aschaffenburg e Bavaria. E 1901 e stagas gant studiañ an arkitektouriezh er Königliche Technische Hochschule (skol-veur an deknologiezh) e Dresden. Ouzhpenn an arkitektouriezh e veze desket an tresañ, ar perspektiverezh hag istor an arzoù Eno e teuas da vezañ mignon da Fritz Bleyl. Divizout a raent war an arzoù hag e studient ivez an natur. Boutin e oa o mennozhioù war veur a dachenn.. Kirchner a gendalc'has da studiañ e München e 1903-1904, hag e tistroas da Dresden e 1905 a-benn kaout e ziplom.\nDiskouezadeg kentañ Kirchner er Stadoù-Unanet e voe aozet en Armory Show e 1913. Ken abred hag e 1921 e voe prenet e oberennoù gant mirourien mirdioù amerikan. E 1937 e voe gouestlet un diskouezadeg dezhañ e Detroit Institute of Arts. E 1992 hag e 2003 e voe aozet diskouezadegoù en National Gallery of Art e Washington. E miz Du 2006 e voe gwerzhet e daolenn anvet Berlin (1913) da $38 gant Christie's Un diskouezadeg vras a voe aozet ivez er MomA e New York etre an 3 a viz Eost hag an 10 a viz Du 2008.\nAdtapet diwar « https://br.wikipedia.org/w/index.php?title=Ernst_Ludwig_Kirchner&oldid=1976769 »


Hoc'h-gouez Kalydon - Wikipedia\n(Adkaset eus Hoc'h-gouez Kalidon)\nChaseal hoc'h-gouez Kalydon, kib lakonian gant dremmoù du, war-dro 555 kent JK, mirdi al Louvre.\nChaseadeg hoc'h-gouez Kalydon, gant Rubens.\nHoc'h-gouez Kalydon zo ul loen eus mojennoù Hellaz kozh a veze oc'h ober freuz ha reuz war-dro Kalydon, en Aitolia.\nGanet e vije bet eus gwiz Krommyon hervez Strabon. Kaset e oa bet gant an doueez Artemis da gastizañ Oineüs, roue Kalydon abalamour m'en devoa ankouaet ober ur prof d'an doueez evel d'an doueed all da-geñver gouel an Thalysia. Hervez Homeros ne oa nemet « un hoc'h-gouez digenvez, gwenn e zent », hogen da Ovidius e oa « ur pikol hoc'h-gouez ken bras ma ne oa tarv ebet kement hag eñ en Epeiros c'heotek (...) », hag e « reun a oa reut evel goafoù-bann en-dro d'e c'houzoug ; leuskel a rae toc'hadennoù raouliet, un eonenn verv a vere war e chouk ledan ; e zent a oa keit ha re un olifant ; kurunoù a deue e-maez e veg ; gant e alan e c'hwezhe an tan e bodoù ar gwez. »\nHag ar roue Oineüs da gas e vab Meleagros da duta, evit aozañ ar chase. Dibab a reas Atalante, ur plac'h kaer hag ur chaseourez a zoare. Hag int da chaseal al loen. Atalante a roas an taol kentañ, met Meleagros a lazhas anezhañ. Peogwir e voe komzet vil outi gant an daou chaseour all, Eurypylos hag Ifikles, e voent lazhet ivez gant danvez he gwaz. Ha peogwir e oa droug e Tokseüs ha Pleksippos, e eontred, o welout ar priz roet d'ar gwellañ chaseour o vont gant ur vaouez, e lazhas anezho ivez.\nAdtapet diwar « https://br.wikipedia.org/w/index.php?title=Hoc%27h-gouez_Kalydon&oldid=1767356 »\nKemmoù diwezhañ degaset d'ar bajenn-mañ d'an 31 Eos 2017, da 17:54.


BMW Sauber - Wikipedia\nJacques Villeneuve Canada 2006.jpg\nBMW Sauber a oa ur skipailh redadegoù kirri a rede e Formulenn 1 etre 2006 ha 2009. Krouet a oa bet pa oa bet adprenet Sauber gant BMW, a save kefluskerioù evit Wiliams a-raok, e 2005. E Hinwil, Suis, a oa o chom, e lec'h ma oa bet savet Sauber hag e München a oa savet ar c'hefluskerioù.\nKregiñ a ra mat ar skipailh e vuhez gant 2 podium hag echu eo gant ar bloavezh gant 5vet plas kevezadeg ar saverien. Kenderc'hel a ra mat an traoù gant BMW Sauber peogwir eo echu 2l gevezadeg ar saverien gant Nick Heidfeld ha Robert Kubica, a c'hounez evit ar wech kentañ ar bloaz war-lec'h e Kanada.\nD'an 29 a viz Du 2009 eo bet kemennet gant BMW e oa echu gant ar Formulenn 1 e fin ar gevezadeg 2009. Adprenet eo bet ar skipailh gant e ez-perc'henner Peter Sauber evit adsevel Sauber, mirout a ra avat ar skipailh e anv BMW Sauber evit ur bloaz ouzhpenn.\nAdtapet diwar « https://br.wikipedia.org/w/index.php?title=BMW_Sauber&oldid=1498423 »\nKemmoù diwezhañ degaset d'ar bajenn-mañ d'an 5 Ebr 2013, da 21:50.


Stêr Llugwy - Wikipedia\nAn Afon Llugwy a-raok Betws-y-Coed.\nUr pennad Llugwy zo ivez.\nAr Stêr Llugwy (pe Afon Llugwy e kembraeg), zo ur stêr en Eryri hag a ya da gemberiñ gant an Afon Conwy.\nEieniñ a ra el lenn anvet Ffynnon Llugwy,uheloc'h eget Nant y Benglog hag izeloc'h eget Craig yr Ysfa en y Carneddau. C'hoarvezout a ra al lenn-se eus un toullad gwazhioù eus ar c'h-Carneddau.\nTremen a ra dre Betws-y-Coed ha kemberiñ gant an Afon Conwy e-kichenik Pont Waterloo.\nGlavek eo bro ar Stêr Llugwy, an eil c'hlavekañ e Breizh-Veur goude Uheldirioù Skos.\nAdtapet diwar « https://br.wikipedia.org/w/index.php?title=Stêr_Llugwy&oldid=1952724 »\nKemmoù diwezhañ degaset d'ar bajenn-mañ d'an 15 C'hwe 2022, da 08:32.


Zec'haria (profed) - Wikipedia\nZec'haria  pe Zakaria, pe Zakari (en hebraeg: זְכַרְיָה, "YHWH en deus bet soñj", en arabeg: زكريّا e gresianeg : Ζαχαρίας, e latin: Zacharias) a vez gwelet evel aozer Levr Zec'haria unan eus levrioù ar brofeded en Tanac'h. An unnekvet eus an daouzek profed "bihan" e voe.\nZec'haria livet gant Michelangelo e Chapel Sistina Roma etre 1508 ha 1512\nN'ouzer ket kalz tra diwar-benn Zec'haria. Kempred gant Hagai oa. Meneget eo eveltañ e Levr Ezra (Ez5,1). Eus ur familh beleien oa. Prezegenniñ a reas etre 520 ha 518 kent JK da vare ar gouarnour Zeroubavel hag ar beleg bras Yehoshoua goude distro ar Yuzevien harluet da Jeruzalem.Broudet en deus e genvroidi da adsevel an Templ evel Hagai met ledanoc'h eo e gaoz : gwelout a rae adsav Israel hag ur prantad mesiazek o tont.\n↑ troidigezh An Tour-Tan (Daveoù a vank)\n↑ Ober a ra Maodez Glanndour gant ar stumm "Zakaria" pa vez kaoz eus tad Yann Vadezour en Aviel hervez Sant Lukaz (1, 5-80,, Al Liamm, 1969, p135-139\n↑ troidigezh Gwilh ar C'hoad, 1897, p817\nAdtapet diwar « https://br.wikipedia.org/w/index.php?title=Zec%27haria_(profed)&oldid=1822573 »\nDernière modification le 10 Gen 2019, à 19:10\nKemmoù diwezhañ degaset d'ar bajenn-mañ d'an 10 Gen 2019, da 19:10.


Mell-droad merc'hed - Wikipedia\nAr vell-droad merc'hed a heuilh dik ar memes reolennoù hag ar vell-droad c'hoariet gant paotred. Met hiziv an deiz n'he deus ket c'hoazh ar memes brud hag ar vell-droad evit ar baotred.\n1.1 Eus an orinoù betek bloavezhioù 60.\n1.2 Mell-droad a-vremañ\n3 C'hoarierezed brudet dec'h hag hiziv\nEus an orinoù betek bloavezhioù 60.[kemmañ | kemmañ ar vammenn]\nAr merc'hed a c'hoari mell-droad abaoe fin an XIXvet kantved e Bro-Saoz hag e Bro-Skos. D'an 23 a viz Meurzh 1895, dindan ar c'hammel Nettie Honeyball e voe aozet ur match bamus(Londrez hanternoz a-enep Londrez Su)e Crouch End.Londrez Re ar Su a c'houn 7-0(pe 7-1 henvez tud all).\nAn 30 a viz Gwengolo 1917 e grog ar c'hentan match mell-droad gwregel e bro Frans. Ar match-se a ziskouez div skipailh eus Femina Sport(ur c'hlub mell-droad gwregel savet e Pariz e 1912).Kluboù eus Pariz a aoz ar c'hentan c'hampionad diouzhtù goude ar c'hentan brezel-bed.Ar gevezerezh-se a laosk kluboù eus ar Provins dont e -barzh abaoe bloavezhioù 1920-21.Ar c'hounidoù a zo pouezus-tre.\nAr c'hentan match etrebroadel a eneb ur skipailh saozneg eus Preston(an Dick-Kerr's Ladies )hag ur skipailh krouet gant ar c'hoarierezed wellan eus Bro-C'hall a zegouezh an 29 a viz Ebrel 1920.Ar match-se a vod meur a 25000 sellerien e Manchester.Bro C'hall a c'houn 1-2 ha echu an troiad c'hentan e Bro Saoz gant daou trec'h,ur match rampo hag un drec'hidigezh.Merc'hed eus Bro-Saoz a zeuint e Bro-C'hall e Miz Here 1920 evit c'hoari ur match dirak 53000 sellerien e Goodison Park.\nD'ar 5 a viz Kerzu 1921, ar Mell-droad gevredigezh a zifenn Mell- droad gwregel:rak se e vefe krouet gevre gwregel pemp deizh diwezhatoc'h. Memestra eo e Bro-C'hall gant ar Gevread Kevredigezhioù sportel.Bro-C'hall a ver mell- droad gwregel e-maez ar FIFA. Marv ur C'hoarierez,dimezell C.V Richards e-pad ur match e 1926 a grenvaat un difenn-se.\nHenri Desgranges(eus keleier L'Auto) a lavare e 1925: »ar merc'hed yaouank a c'hall ober sport etrezo en ul lec'h strizh serret, dizarempredus d'an holl-dud: ya,me zo a-du. Met ma en em ziskouezont e-pad gouelioù gant sellerien tro-dro pe ma redont a-drenv ur volotenn er prad hep mogerioù tev en-dro, se zo un dra dic'houzanvus »\nKampionad mell-droad gwregel Bro-C'hall (gant ar Femina Sport peurgetket ) a echu e 1933. Daoust ma oa renadur Vichy a-du gant ar sportoù merc'hed e tifenn strizh ar mell-droad gwregel e 1941. Ar mell-droad a dremen da bezan »noazus evit ar merc'hed »\nGoude an eil brezel-bed an nebeut merc'hed a c'hoari mell-droad c'hoazh met ret e vefe gortoz eil hanter ar bloavezhioù 60 evit gwelout nevezidigezh mell-droad gwregel. E 1969-1970,ar gevreadoù eus Bro-Saoz,Bro C'hall ha Bro Alamagn a anavez ar mell-droad gwregel. Kont a reer 2170 aotreeien er FFF er bloavezioù 70-71 ha goude 4900 ar bloavezhioù da heul. El live broadel e vez aozet ar c'hib kentan e Europa e 1969 gant skipailhoù eus Bro-Saoz,Bro Danemark,Bro-Frans ha Bro Italia. Met ar mell-droad gwregel n'eo ket anavezet evel ur sport ofisiel gant ar FIFA hag ar UEFA:rak-se e vefe ur gevezerezh diofisiel. El live bedel e c'hoarvez ar c'hrib kentan vell-droad ar bed e miz gouere 1970.:ur wech all,e vefe ur gevezerezh »diofisiel ». Goude ur bern aozadurioù e giz-se e tiviz an UEFA(1984) hag ar FIFA aozan kevezerezhed »ofisielo'ch) evel ur c'hib vell-droad gwregel hag ur c'hampionad vell-droad gwregel en Europa\nMell-droad a-vremañ[kemmañ | kemmañ ar vammenn]\nA-drugarez d'he nevezidigezh er fin ar bloavezhioù 60 e c'halle aozan ar vell-droad gwregel ar memes kevezerezhioù eget ar paotred.Da skouer,kampionerezhioù broadel,gant kluboù ha skipailhoù broadel. En Europa e vefe frammet gant ar gevreadoù broadel met e Stadoù Unanet e vefe posupl a-drugarez d'ar sport- skol ha d'ar skolioù-veur. D'an 23 a viz Even 1972 e vez sinet an »titl IX »:un dra pouezus e oa evit sikour(gant arc'hant) ar sport gwregel er skolioù hag er skolioù-veur er Stadoù Unanet. Ar vell-droad a ra e vad eus ur sikour -se;Met c'hoariet e vefe gant ul live uhel e-barzh un nebeud skolioù-veur nemetken(da skouer North Carolina Tar Heels dreist-holl). Meur a vilion c'hoarierezed a zo vakted: gwelout a ra ur skipailh broadel a c'houn div c'hib vell-droad ar bed e 1991 hag e 1999,teir medalenn aour hag ur vedalenn arc'hant e-pad ar bevar tournamant olimpek.(1996 ha 2008). An tournamant olimpek gwragel a ziskouezh ar skipailhoù gwellan,hep oad resis hag a zeu da vezan un emgav pouezhus war an deizhiadur sportel adal 1996.\nEuropa ha Su-Amerika,ne chom ket dioberiant:divizout a reont ober evel ar paotred.:kevezadegoù broadel gant ul live muioc'h-mui uhel a zo aozet gant ar gevreadoù a genstag ur skipailh gwregel broadel e-barzh o skipailhoù broadel. Norvegia,trec'hour c'hib ar bed 1995 ha div wech kampion european(e 1987 ha 1993) ha Bro- Alamagn,peder wech kampion european eus 1989 betek 1997 gant c'hoarierezed atav niverusoc'h a zo skipailhoù gwellan ar fin XX Kantved. Norvegia a gil goude krak a -drenv broadoù evel Bro-Saoz,Sveden, ha Bro-C'hall en Europa,Brazil e Su-Amerika ha Sina e Asia.E-keit-se,Bro-Alamagn a c'hoari e vestr er bed holl o c'hounit kiboù vell-droad ar bed e 2003 ha e 2007 ha daou anvioù european e 2001 ha 2005.\nUr renkadur ar skipailhoù gwellan vell-droad gwregel a vo embannet gant ar FIFA a-benn peder wech ar bloazh abaoe miz gouere 2003. Ar renkadur-se a zo mestroniet gant ar Stadoù Unanet ha bro Alamagn abaoe meur a-vloaz.\nKevezerezhioù[kemmañ | kemmañ ar vammenn]\nC'hoarierezed brudet dec'h hag hiziv[kemmañ | kemmañ ar vammenn]\nLennadurezhioù[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Mell-droad_merc%27hed&oldid=1984504 »\nKemmoù diwezhañ degaset d'ar bajenn-mañ d'an 3 Ebr 2022, da 16:36.


Pajenn:Fenelon - Digweziou Telemaq mab Ulyss.djvu/40 - Wikimammenn\nPajenn:Fenelon - Digweziou Telemaq mab Ulyss.djvu/40\nra war an oll moriou, hép allout distrei en Ithaq, pini éo hé rouantélez. Clasq a ran anézan, hag ar reuz hén deuz gréat mar d’oun bét qéméret. Ra zeuio ho touéou d’ho miret d’ho pugalé, ha ma ellint anaout ar lévénez da véva gant enn tad qér mad.\nAr pen gréou da bini éz oa roet ar gra-man da ardamézi, hén dévoa qement a fallagriez ével hén dévoa Sésostriz a vertuziou. Hé hano a oa Métophis ; goulennou a réaz déomp, evit hor saouzanni, ha pa wélas hén dévoa Mentor muioc’h a furnez éguet-oun, é sellaz out-han gant cassoni, rag an dud fall né gar\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/40&oldid=116700 »\nKemmoù diwezhañ degaset d'ar bajenn-mañ d'an 30 Mez 2018, da 19:33.


Diwan - Skodenn ar c’humunioù evit ar c’helenn divyezhek\nDegemer > Skodenn-ar-chumuniou-evit-ar-chelenn-divyezhek-zo-bet-lakaet-e-pleustr-da-vare-an-distro-skol-2019\nSkodenn ar c’humunioù evit ar c’helenn divyezhek zo bet lakaet e pleustr da vare an distro-skol 2019\nAl lezenn « evit skol ar fiziañs » a zo bet embannet d’ar 26 a viz Gouere. E-touez diarbennoù nevez ez eus ur pennad a c’hello sikour ar skolioù evit ma vint arc’hantaouet gant skodenn skol ar c’humunioù.\nGant al lezenn « evit skol ar fiziañs », e vez graet lezenn Blanquer anezhi, ez eus bet votet un diarbenn nevez a sell ouzh skodenn skol ar skolioù Diwan. An diarbenn-mañ zo bet lakaet e pleustr da vare an distro-skol 2019 ; n’eus ket ezhomm da embann dekredoù arverañ peogwir emañ resis a-walc’h al lezenn. Hiviziken e vo roet skodenn skol ar c’humunioù “diouzh un emglev” etre kumun ar skolidi hag ar skol a zo ur c’helenn divyezhek enni (gant ma ne vo skol divyezhek ebet e kumun ar skolidi). Ma ne vez kavet emglev ebet e vo bodet gant dileuriad ar Stad, maer kumun ar skolidi hag un den e-karg eus ar skol evit ma vo kavet un diskoulm “evit mad ar vugale skoliataet”.\nEus kalz a gumunioù e teu skolidi Diwan : un dachenn etrekumuniel eo hini ar skolioù Diwan. E-pad pell ez eus bet meret ul lodenn eus kargoù ar skolioù gant kumunioù a zo ur skol divyezhek enno ha kumunioù annez ar skolidi ne roent ket o lod. E 2015 oa bet votet ul lezenn evit aesaat paeamant skodenn skol ar c’humunioù evit skolidi eus an hentenn bublik divyezhek.\nGant an diarbenn nevez votet e 2019 e vo gellet arc’hantaouiñ ha derc’hel padus implijidi nann-gelennerien ar skolioù lakaet en arvar gant fin ar c’hevratoù sikouret e 2017. Dre ma eo start lakaat e pleustr an traoù e oa bet bodet tud e-karg eus ar skolioù e-kerzh miz Mezheven evit kemer perzh en un stal-labour stummadur aozet gant Diwan. Stalioù-labour all zo raktreset da-geñver kuzul ar skolioù, skolajoù ha lise met ivez da-geñver an devezh Eskemm (stummadur tud a youl vat) e miz Du.\nAdalek miz Here eo bet kroget gant ar skolioù an difraeoù war-zu ar c’humunioù evit ar skodenn skol. Er memes koulz e vez heuliet an teuliad gant prezidantez ha renerez ar rouedad asambles gant servijoù ar Stad ha kuzul rannvro Breizh.\nEvit gouzout hiroc’h war al lezenn-mañ e c’hellit :\npellgargañ notenn displegañ Diwan\nmont da welet pennad kelaouenn Kevredigezh maered Frañs e miz Here 2019 : “ Les principales dispositions de la loi pour une école de la confiance - Instruction obligatoire à 3 ans, instruction à domicile, jardins d’enfants, école inclusive, langues régionales..., retour sur les mesures de la loi du 26 juillet 2019.” (evit an dud koumanantet nemetken)\nimplij an diviz-skouer, diazezet war gumun Langedig (Mor-Bihan, 14 a viz Kerzu 2020)\nmont e darempred ganeomp dre vail\nSkouer divir ur c'huzul-kêr evit paeañ skodenn ar gumun\nGerioù-alc'hwez stag : arc'hant skodenn ar c'humunioù


Ar c'hi (Canis lupus familiaris ha Canis lupus dingo,) zo ul loen bronnek pevarzroadek ezel eo eus ar c'herentiad Canidae hag eus an urzhiad Carnivora. Implijet e vez ar ger "ki" koulz evit ar chas doñv hag ar gouennadoù gouez. Ar chas a c'hallfe bezañ bet ar c'hentañ loened a oa doñvaet. An dilerc'hioù ki doñv koshañ anavezet zo kozh a 31 700 vloaz da lâret eo meur a zegad miliadoù bloavezhioù a-raok kement spesad doñv all anavet. Al loened ar muiañ implijet da labourat, da chaseal ha da ober kavandenn ouzh an dud e voent en istor an denelezh. Ar ger "ki" a c'hall bezañ implijet ivez d'ober anv eus mal ar spesad pa vez enebet ouzh ar ger "kiez", parez ar spesad.\nE-doug ar 15 000 vloaz ma oa bet chas doñvaet ez eus diwanet ur bern gouennadoù lieseurt, disheñvel-kenañ an eil re diouzh ar re all, desavet ha dibabet a-ratozh gant an dud. Muioc'h a gemmoù morfologiezh hag emzalc'h zo en isspesad-se evit n'eus forzh peseurt spesad bronneged all. Da skouer ez a o ment eus 16 kantimetr evit ar Chihuahuaed betek ouzhpenn 76 cm evit levraned Iwerzhon. O bleven a c'hall bezañ gwenn, griz (pe glas) du, gell sklaer pe teñval gant blev hir pe berr, heñvel ouzh reun ar c'hezeg, gloan an deñved, eeun pe rodellet. Lod eus ar gouennadoù o deus un orin kozh evel an Huskied Siberia pe chas-deñved Brie e-skoaz re all evel ar chas-deñved alaman pe ar Golden Retriever a oa krouet n'eus ket keit-se. Er broioù ma vez anavezet dezverkoù ar c'hevredad kinologiezh etrebroadel gant al lezenn ez eo ret enrollañ ar c'hi e levrioù an orinoù e vro c'henidik da lâret eus ur c'hi ez eo a ouenn c'hlann,. Da veajiñ en Europa e tleont kaout un tremen-hent europat evit an anevaled kavandenn.\nAdtapet diwar « https://br.wikipedia.org/w/index.php?title=Ki&oldid=1941120 »\nKemmoù diwezhañ degaset d'ar bajenn-mañ d'an 13 C'hwe 2022, da 07:51.


An 11 a viz du 1918 : un darvoud diskeudenn | Becedia\nSouezhet e vezer a-wechoù gant ar pezh ac’h a – pe n’ec’h a ket - d’ober an dielloù. Daoust d’an 18 a viz du 1918 bezañ unan eus deiziadoù brudetañ istor an XXvet kantved ez eo rouezh al luc’hskeudennoù o dije miret ur roud anezhañ.\nSkeudennoù zo, eveljust, eus dileuridi hollc’halloudus Bro-Alamagn deuet da sinañ daskor o armeoù hag an arsav-brezel war un dro, e kombod-ren ar marichal Foch e frankizenn Rethondes : un nebeut luc’hskeudennoù ha livadennoù a bep seurt dreist-holl, kartennoù-post paneveken. Pell eus an talbenn e voe luc’hskeudennet pe fimet zoken, arvestoù levenez vras ar bobl e Pariz, e Londrez hag e New York. N’eus luc’hskeudenn ebet avat, betek goût, eus an 11 a viz du 1918 e Breizh.\nAl luc’hskeudenniñ, avat, ne oa ket d’ar c’houlz-se ar pezh ez eo deuet da vezañ abaoe m’eo bet niverelaet.\nUn nebeut eilennoù zo trawalc’h, en deizioù a-vremañ, evit moullañ da viken en ur bellgomzerez hezoug un darvoud a-bouez pe, er c’hontrefed, eus an disterañ-tout. E 1918 e oa un tamm mat strishoc’h ar mod-oberiata ha ker e kouste ober luc’hskeudennoù, ha pa oa krog an teknik-se d’en em ledañ e-touez ar bobl. Hir-mat e oa an amzer ret da voullañ ur skeudenn war ur blakenn-wer, ha gouloù splann a oa ezhomm evit kaout ur skeudenn dereat. Kement-mañ, eveljust, ne lakae ket aes labour al luc’hskeudennerien « war an dachenn »…\nAbaoe mizioù koulskoude, abaoe bloavezhioù zoken, e oad o c’hortoz an arsav-brezel, e Breizh hag e lec’h all. Tapet berr e voe an holl koulskoude pa c’hoarvezhas a-benn ar fin, ken prim ken ne dapas den ober ur skeudenn dioutañ, evel pa ne gredje hini ebet ken e c’hellje an hir a voserezh-se paouez un deiz bennaket.